
Notă introductivă 

Versiunea de față a tratatelor lui Boetius din Dacia 
urmează ediția lui J. Pinborg şi a lui N.J. Green-Pedersen 
din Corpus Philosophorum Danicorum Medii Aevi, VI. 1 - 2 
Boethii Daci Topica & Opuscula (DKK 300), 1976, pp. 369 
- 377 şi pp. 382 - 391, care reia textul ediției pregătite de 


Martin Grabmann, publicat în Archives d'Histoire littéraire 
duMoyen âge, 6, 1932, pp. 287 - 317, si în Mittel- 
alterliches Geistesleben II, München, 1936, pp. 200 - 224. 

Boetius din Dacia este unul dintre principalii 
protagonişti ai mişcării din secolul al XIII-lea cunoscute 
sub titulatura de „averroism latin”, unul dintre momentele 
de glorie ale revenirii lui Aristotel în cultura occidentală. 

Tratatele reprezintă două exegeze aristotelice 
apărute în contextul mişcării aristotelico-averroiste din 
mediul universitar parizian al anilor 1268 - 1272. Primul, 
Desummo bono sive de vita philosophi, este un opuscul 
care dezbate modelul etic intelectual aşa cum apare el în 
Etica nicomahică-a lui Aristotel, redeschizând discuţia 
asupra idealului moral laic în filosofia medievală. 
Consecințele 

NOTĂ INTRODUCTIVĂ 

lui merg până la teoretizările statului liberal de către 
Marsilio din Padova1 şi Dante2 şi fixează definitiv în 
cultura europeană tema locului intelectualului în peisajul 
social, în concurență cu asceza monastică. Acest tratat 
prezintă o importanță deosebită în istoria intelectuală 
europeană deoarece poate fi considerat actul de naştere al 
intelectualului european, cuprins într-o corporație 
universitară profesionalizată. Unele dintre propoziţiile 
tratatului au fost cuprinse în cenzura universitară din 7 
martie 1277 a episcopului Etienne Templier al Parisului. 

Al doilea tratat, De somniis, reia tratatul aristotelic 
De divinatione per somnum, pentru a trata în mod 
naturalist problema determinării viitorului prin vise; 
demersul intelectual făcut din perspectiva noului ideal 
moral duce la o concluzie pur raţională. 

Tratatele aparţin fără îndoială lui Boetius din Dacia, 
deşi acesta este menţionat sub diverse nume în textele 
medievale. Datarea tratatelor este dificilă, pentru că nu 
exista probe directe în acest sens, însă raportarea 
opusculelor la alte scrieri din acea perioadă conduc 
datarea către anul 12703. 

1. Marsilio din Padova, Defensorpacis. 


2. Dante, De Monarchia. 

3. S. Skovgaard Jensen, On the National Origin of the 
Philosopher Boetius de Dacia. Classica et medievalia 24 
(1963), pp. 232 - 241. 

Traducerea tratatelor si aparatul critic al versiunii 
prezente au fost realizate în cadrul Masteratului de 
filosofie antică şi medievală din cadrul Departamentului de 
filosofie al Universităţii „Babeş-Bolyai” din Cluj, program 
coordonat de prof. univ. dr. Vasile Muscă. Mulţumesc pe 
această cale coordonatorului acestui program de studii, 
precum şi domnului Alexander Baumgarten, care mi-au 
pus la dispoziţie textele şi mi-au coordonat activitatea ce a 
dus la apariţia acestei cărţi. 

Mihai Maga 

Boetius din Dacia 

Despre binele suprem sau despre viaţa filosofului 

Pentru că în orice specie de fiinţă este posibil un bun 
supremi, iar omul reprezintă o anumită specie de fiinţă, 
este necesar ca pentru om să fie posibil un anume bine 
suprem2. Nu mă refer la bunul suprem în sens absolut, ci 
suprem în raport cu el, căci bunurile posibile pentru om au 
un hotar şi nu merg la infinit. Să cercetăm însă prin 
rațiune care este acest» bine suprem care este posibil 
pentru om. Bunul suprem care este posibil pentru om îi 
corespunde potrivit cu facultatea sa cea mai bună. Deci nu 
potrivit cu sufletul vegetativ, care este propriu plantelor, 
nici potrivit cu sufletul senzitiv, care este propriu 
animalelor, de unde rezultă că şi desfătările sensibile ţin 
de animale. Cea mai bună facultate a omului este raţiunea 
şi intelectul, căci ea reprezintă cea mai bună stăpânire a 
vieţii umane, atât în contemplare, cât şi în acţiune. Prin 
urmare, binele suprem posibil pentru om trebuie să îi 
revină prin intelect. Iar oamenii care sunt stäpâniti numai 
de desfătările simţurilor trebuie să fie îndureraţi fiindcă 
lasă deoparte bunurile intelectuale, fiindcă ei nu îşi ating 
niciodată binele suprem. Ei sunt în aşa de mare măsură 
dedati simţurilor, încât nu mai caută care este bunul 
intelectului însuşi. împotriva lor strigă Filosoful zicând 


„Vai vouă, oameni ce vă numărați între fiare, căci voi nu 
tindeti spre ceea ce este în voi divin 15. El numeşte „divin“, 
în om, intelectul: căci dacă există ceva divin în om, este 
drept ca acest lucru să fie intelectul. Căci după cum în 
totalitatea lucrurilor cel mai bun este ceea ce este divin, 
tot aşa numim divin ceea ce este cel mai bun în om. 

Şi apoi, pentru că în intelectul uman există, pe de o 
parte, o potentă contemplativă şi alta practică, ceea ce 
rezultă din faptul că omul este contemplativ în raport cu 
unele lucruri (faţă de care nu este activ), ca de pildă cele 
eterne, iar în raport cu altele el este activ potrivit cu 
călăuzirea intelectului prin care el acţionează într-un 
mediu în care poate alege în toate acţiunile umane4. De 
aici ştim noi că aceste două potente intelectuale se află - 
ca gen - în om. Însă binele suprem care este posibil pentru 
om, potrivit cu intelectul contemplativ, este cunoaşterea 
adevărului şi desfätarea în acesta. Căci cunoaşterea 
adevărului este desfătătoare. Lucrul înţeles îl desfată pe 
cel care îl înţelege şi, cu cât fusese mai mirabil şi mai nobil 
lucrul înţeles, şi cu cât fusese intelectul înţelegător mai 
plin de facultatea înţelegerii desăvârşite, cu atât este mai 
măreaţă desfătarea intelectuală. Iar cel care a gustat o 
asemenea desfătare o înlătură pe oricare mai măruntă, 
cum este cea sensibilă, care, pe bună dreptate, este mai 
măruntă şi mai umilă. lar omul care o alege este mai umil 
şi el din pricina ei, decât acela care o alege pe prima. De 
aceea, din faptul că lucrul înţeles îl desfată pe cel 
înţelegător, Filosoful conchide, în Metafizica, X15, că 
intelectul are în mod originar viaţa cea mai plină de 
voluptate. Fiindcă intelectul deţine în mod originar cea mai 
importantă facultate în înţelegere, însă inteligibilul pe care 
îl înţelege este mai nobil, căci el este însăşi esenţa sa - 
căci ce poate înţelege mai nobil intelectul divin decât 
faptul că el este esenţă divină? -, el are viaţa cea mai plină 
de voluptate. De aceea, fiindcă nu poate avea loc pentru 
om prin intelectul contemplativ cunoaşterea a nimic mai 
bun decât cunoaşterea totalitätii fiinţelor care provin de la 
principiul prim şi, prin aceasta, <cunoaşterea principiului 


prim, dupä cum este posibil, precum si desfätarea în el, 
rezultă în acest caz ceea ce s-a conchis mai sus, <anume> 
faptul că bunul suprem, care este posibil pentru om 
potrivit cu intelectul contemplativ, este cunoaşterea 
adevărului în fiece lucru în parte şi desfătarea în el. 

Apoi, bunul suprem care este posibil pentru om, 
potrivit cu intelectul practic, este punerea în fapt a binelui 
şi desfătarea în el. Căci ce lucru mai bun i se poate petrece 
omului, potrivit cu intelectul practic, decât să acţioneze în 
mediul alegerii în cazul tuturor acţiunilor umane şi să se 
desfete în el? Căci nu este just decât acela care se desfată 
în actele de justiţie. Iar înacelaşi fel se cuvin înţelese 
actele celorlalte virtuţi morale. 

Din cele care s-au spus, se poate în chip evident 
conchide faptul că bunul suprem care este posibil pentru 
om este cunoaşterea adevărului şi punerea în faptă a 
binelui şi desfătarea în amândouă. 

lar pentru că bunul suprem care este posibil pentru 
om reprezintă beatitudinea lui, rezultă că beatitudinea 
umană este cunoaşterea adevărului şi punerea în fapt a 
binelui şi desfătarea în amândouă. Din acest motiv, în 
cetate, de arta militară se îngrijeşte un legislator astfel 
încât, de îndată ce au fost alungaţi duşmanii, cetăţenii să 
poată da curs virtuţilor intelectuale, contemplând adevărul 
şi punând în fapt binele prin virtuțile morale, şi să trăiască 
o viaţă fericită; în acestea două constă viaţa fericită. 
Acesta este bunul cel mare pe care omul îl poate primi de 
la Dumnezeu şi pe care Dumnezeu îl poate da omului în 
această viaţă6. Cel care-şi doreşte în mod raţional o viaţă 
lungă este <tocmai> cel care şi-o doreşte pentru a se 
dărui în chip cât mai desăvârşit acestui bun. Căci acela 
care este mai desăvârşit în beatitudinea despre care noi 
ştim prin rațiune că îi este omului posibilă în această viaţă, 
acela este mai aproape de beatitudinea pe care o aşteptăm 
prin credinţă în viaţa viitoare. Şi pentru că este cu putinţă 
atât de mult bine pentru om, după cum tocmai s-a spus, se 
cuvine ca toate acţiunile umane să fie îndreptate într- 
acolo, încât <acest bine> să fie rezultatul lor. Toate 


acţiunile care sunt drepte într-o anumită lege trebuie, 
întrucât ele tind la scopul legii, să fie cu atât mai bune, cu 
cât sunt mai apropiate de scopul legii; iar acţiunile care se 
opun scopului legii sau care sunt îndepărtate de ea - 
nefiind împlinite potrivit preceptelor legii, sau fiind chiar 
indiferente, adică nici opuse, nici adecvate preceptelor 
legii - <aşadar> toate acţiunile de felul acesta sunt un 
păcat în raport cu acea lege, chiar dacă într-o măsură mai 
mare sau mai mică, după cum reiese din cele spuse. Tot 
astfel este în cazul omului, fiindcă toate intenţiile şi 
sfaturile, acţiunile şi dorinţele oamenilor care tind către 
acest bun suprem, care este posibil pentru om şi care 
tocmai a fost enunțat, sunt corecte şi aşa cum se cuvine. Si 
dacă omul îşi pune acţiunea în fapt astfel, el acţionează în 
mod firesc, deoarece acţionează în vederea binelui suprem 
care îi este înnăscut. lar dacă el acţionează astfel, 
înseamnă că are o bună dispunere, fiindcă este dispus în 
vederea ultimului şi celui mai bun scop al său. Însă fiecare 
acţiune a omului care nu este dispusă în vederea acestui 
bine, sau cele care nu sunt astfel încât omul să devină mai 
puternic şi într-o mai bună dispunere către acţiunile care 
se ordonează în vederea acelui bine, reprezintă în om un 
păcat. De aceea, omul fericit nu realizează nimic în afară 
de lucrurile <ce-l conduc la> fericire, sau lucrurile prin 
care redevine mai puternic sau mai capabil de lucrurile 
<ce-l conduc la> fericire. De aceea, cornul> fericit, fie că 
doarme, fie că veghează, fie că mănâncă, trăieşte în chip 
fericit atât timp cât face în aşa fel încât să devină mai 
puternic în vederea acţiunilor <care-l conduc la> fericire. 
Acesta este motivul pentru care toate acţiunile 
omului care nu sunt dirijate în vederea acestui bine 
suprem al omului care tocmai a fost numit, fie că se opun 
acestuia, fie că <în sunt indiferente, reprezintă un păcat 
pentru om, deşi într-o măsură mai mică sau mai mare, aşa 
cum rezultă de la sine7. Şi cauza tuturor acestor acţiuni o 
reprezintă patima dezordonată, care este cauza oricărui 
rău în moravuri. Patima dezordonată a omului este cauza 
însăşi care îl împiedică cel mai mult pe om de la ceea ce el 


doreşte în mod natural. Deşi, fiecare om doreşte în mod 
natural să cunoască 8, totuşi foarte puţini dintre oameni - 
fapt care ne îndurerează -, urmează studiul înţelepciunii, 
deoarece patima dezordonată îi împiedică de la un bine 
atât de mare. Căci îi vedem pe unii că îşi duc viaţa în 
trândăvie, pe alţii că umblă după detestabilele plăceri ale 
simţurilor, iar pe câte unii că râvnesc bunurile aduse de 
noroc. Şi astfel, patima dezordonată îi împiedică astăzi pe 
toţi oamenii de la binele lor suprem, cu excepţia a foarte 
puţini bărbaţi vrednici de laudă. Despre aceştia spun că 
sunt vrednici de laudă, pentru că ei dispretuiesc dorinţa 
simţurilor şi urmează dorinţa şi desfătarea intelectului, 
stăruind asupra cunoaşterii adevărului lucrurilor; şi despre 
aceştia spun eu că sunt vrednici de laudă fiindcă trăiesc 
potrivit ordinii naturale. Căci după cum toate facultăţile 
inferioare care se află în om există în vederea facultăţii 
supreme - căci <facultatea, nutritivă există în vederea 
celei senzitive, deoarece <facultatea, senzitivă este o 
desăvârşire a unui anumit corp însufleţit, în vreme ce un 
corp însufleţit nu poate exista fără hrană, iar facultatea 
nutritivă reprezintă o facultate care preschimbă şi 
converteşte hrana, motiv pentru care se întâmplă că 
<facultatea, nutritivă există în om în vederea celei 
senzitive; <facultatea, senzitivă însă există în om în 
vederea celei intelective, fiindcă cele înţelese în noi provin 
din cele imaginate şi, din acest motiv, le înţelegem mai 
greu pe acelea care nu pot fi imaginate potrivit cu sine în 
noi; imaginaţia însă nu se realizează decât în urma 
activităţii simţurilor: dovada acestui fapt este că oricine 
imaginează este afectat sensibil; de aceea, potrivit 
Filosofului, imaginaţia sau fantezia reprezintă o mişcare 
făcută din simţ în raport cu un act -, tot astfel, operaţiile 
tuturor facultăţilor inferioare, care se află în om, există în 
vederea operaţiilor facultăţii supreme, care este intelectul. 
Şi între operaţiile facultăţii intelective, dacă există vreuna 
care este cea mai bună şi desăvârşită, atunci toate există 
în mod firesc în vederea ei. lar atunci când omul se 
găseşte în această operaţie, el se află în starea cea mai 


bună care este posibilă pentru om. lar aceştia sunt filosofii, 
cei care îşi dedică viaţa studiului înţelepciunii10. De aceea, 
toate facultăţile care se află în filosof operează potrivit 
ordinii naturale: cea anterioară în vederea celei 
posterioare şi cea inferioară în vederea celei superioare şi 
mai desăvârşite. Insă toţi ceilalţi oameni, care trăiesc 
potrivit facultăţilor inferioare alegând operaţiile acestora 
şi desfătările care se găsesc în făptuirile lor, se află într-o 
dispoziţie nenaturalä si păcătuiesc împotriva ordinii 
naturale. Căci îndepărtarea omului de ordinea naturală 
este un păcat pentru om, iar pentru că filosoful nu se 
îndepărtează de această ordine, el nu păcătuieşte 
împotriva ordinii naturale. 

Căci filosoful este virtuos, în sens moral, din trei 
motive. Unul <dintre ele> este acela că el cunoaşte 
necuviinta acţiunii în care constă viciul, precum si 
caracterul nobil al acţiunii în care constă virtutea, şi, din 
acest motiv, el poate alege mai uşor una dintre acestea 
evitând-o pe cealaltă şi întotdeauna poate să acţioneze 
potrivit cu o rațiune dreaptă; dacă acţionează astfel, nu 
greşeşte niciodată. Aceasta nu i se întâmplă totuşi 
ignorantului, căci este greu să-l faci pe ignorant să 
acţioneze corect11. Al doilea motiv este acela că cine a 
gustat dintr-o desfătare mai mare respinge orice desfătare 
minoră. Filosoful însă a gustat desfătarea intelectuală 
reflectând la adevărurile fiinţelor, ceea ce este o desfătare 
mai mare decât aceea a simţurilor; din acest motiv, el 
respinge desfătările sensibile. Iar cele mai multe păcate şi 
vicii constau în excesul desfătării sensibile. Cel de-al 
treilea motiv este acela că în facultatea de înţelegere şi de 
contemplare nu există păcat, iar în binele în sine nu este 
cu putinţă excesul şi păcatul, însă acţiunea filosofului este 
contemplarea adevărului: de aceea, virtuos, mai degrabă 
decât alţii, e filosoful. 

De aceea filosoful trăieşte aşa cum este omul născut 
să trăiască şi conform ordinii naturale, fiindcă toate 
facultăţile lui inferioare şi acţiunile lor sunt în vederea 
facultăţilor superioare şi a acţiunilor lor, şi toate există în 


mod universal în vederea celei din urmä facultäti supreme, 
care este oglindirea adevărului şi reflectarea într-însul, şi, 
mai cu seamă, a adevărului prim. Căci niciodată dorinţa de 
a şti nu se satură până ce nu cunoaşte fiinţa increată. Se 
pune însă problema, în privinţa intelectului divin, dacă el 
este dorit în chip natural pentru a fi cunoscut de către 
oameni, aşa cum spune Comentatorul12. Căci dorinţa 
fiecăruia de a cunoaşte este o dorinţă de a cunoaşte ceva 
de ordin prim, iar dovada acestui fapt este acela că dorim 
să cunoaştem ceva şi ne desfătăm în contemplarea lui cu 
atât mai mult cu cât acel ceva este mai aproape de obiectul 
prim al cunoaşterii. De aceea, filosoful care contemplă 
fiinţele cauzate care se află în lume şi naturile lor şi 
ordinea lor este adus în schimb la contemplarea celor mai 
înalte cauze ale lucrurilor, deoarece cunoaşterea efectului 
duce la cunoaşterea cauzei. lar cel care cunoaşte cauzele 
superioare şi ştie că naturile lor sunt astfel încât este 
necesar să aibă o altă cauză, este adus la cunoaşterea 
cauzei prime. lar în facultatea contemplativă desfătarea 
este mai mare, după cum inteligibilele sunt mai nobile. De 
aceea, filosoful duce viaţa cea mai plină de voluptate. 

Căci filosoful cunoaşte şi dă atenţie faptului că este 
necesar ca această cauză să-şi fie sie însăşi cauza de a fi, 
anume faptul că nu are o altă cauză; iar dacă nu ar exista 
în lume nimic care să nu aibă o altă cauză, nu ar exista 
nimic în sens universal. 

Considerând că este necesar ca această cauză să fie 
eternă şi neschimbătoare, fiind întotdeauna în acelaşi 
raport cu sine, dacă ea nu ar fi fost eternă, în mod 
universal nimic nu ar fi fost etern. Şi, la fel, deoarece unele 
fiinţe în lume sunt noi, iar un lucru nou nu poate fi cauza 
suficientă a altuia nou, aşa cum rezultă de la sine, rezultă 
în chip evident că toate lucrurile noi care se găsesc în 
lume provin în mod universal dintr-o cauză eternă. lar 
cauza <aceasta> este neschimbătoare, deoarece este 
întotdeauna în acelaşi raport cu sine, fiindcă schimbarea 
nu este posibilă decât în cazul lucrurilor imperfecte, iar 
dacă există o anumită fiinţă desăvârşită în lume, este drept 


ca ea să fie cauză primă. 

Considerând însă că este necesar ca fiinţa întreagă a 
lumii, care se găseşte dincolo de această cauză primă, să 
provină din ea, şi după cum această primă cauză este 
cauza producerii fiinţelor, tot astfel <este necesar ca ea să 
fie cauza> ordonării lor reciproce şi păstrării lor în fiinţă, a 
unora după numărul lor şi fără nicio schimbare, în calitate 
de substanţe separate, a altora potrivit cu numărul lor 
însă totuşi împreună cu o schimbare, precum corpurile 
cereşti, şi, <în sfârşit>, a unora numai potrivit speciei lor, 
precum sunt cele din lumea sublunară, aşa cum sunt cele 
mai mărunte grade de fiinţe. 

Considerând însă că, aşa cum toate provin de la 
această primă cauză, tot astfel se ordonează toate în 
raport cu ea; căci acea fiinţă în care <se găseşte> 
principiul, de la care sunt toate, este legată de scopul 
către care tind toate, anume fiinţa primă pentru filosofi şi, 
pentru sfinţi, Dumnezeul binecuvântat, în această ordine 
există o întindere, iar fiinţele care, în această ordine, sunt 
mai aproape de principiul prim, sunt fiinţe mai nobile şi 
mai desăvârşite, însă fiinţele care sunt, în această ordine, 
mai îndepărtate de principiul prim sunt fiinţe mai la 
unicitatea conducătorului, şi binele unei armate este prin 
sine în conducător, în alte situaţii ea este potrivit cu 
ordinea în raport cu conducătorul, tot astfel de la unitatea 
acestui principiu prim există unitatea acestei lumi, iar 
binele acestei lumi este prin sine în acest principiu prim, 
însă în celelalte fiinţe ale lumii <numai> potrivit cu 
participarea la acest principiu prim şi la ordonarea în 
raport cu el, astfel încât să nu fie nimic bun în această 
fiinţă din lume decât dacă provine de la cel dintâi principiu 
participat. Căci filosoful care ia în considerare toate 
acestea este adus la admiraţia faţă de acest principiu prim 
şi la iubirea faţă de el, deoarece noi îl iubim pe cel de la 
care ne provin lucrurile bune, şi cel mai mult îl iubim pe 
cel de la care ne provin lucrurile cele mai bune. De aceea, 
filosoful care ştie că toate bunurile sale provin de la acest 
principiu prim şi sunt păstrate pentru el în măsura în care 


sunt păstrate, prin acest principiu prim el este adus la cea 
mai înaltă iubire faţă de acest principiu prim, şi potrivit cu 
o dreaptă rațiune a naturii, dar şi potrivit cu o dreaptă 
rațiune intelectuală. Şi pentru că fiecare se desfată în ceea 
ce el iubeşte, şi în cea mai mare măsură se desfată în ceea 
ce iubeşte în cea mai mare măsură, iar rațiune a naturii, 
dar şi potrivit cu o dreaptă rațiune intelectuală. Şi pentru 
că fiecare se desfată în ceea ce el iubeşte, şi în cea mai 
mare măsură se desfată în ceea ce iubeşte în cea mai mare 
măsură, iar filosoful nutreşte cea mai înaltă iubire faţă de 
principiul prim, aşa cum a fost arătat, rezultă că filosoful 
simte cea mai mare desfătare în primul principiu şi în 
contemplarea bunätätii sale. Si aceasta este singura 
desfătare dreaptă. Aceasta este viaţa filosofului, pe care 
cel ce nu a avut-o niciodată nu are viaţă dreaptă. Eu 
numesc filosof pe orice om care trăieşte potrivit cu dreapta 
ordine a naturii şi care a atins scopul cel mai bun şi ultim 
al vieţii umane. Principiul prim, asupra căruia am purtat 
discursul nostru, este Dumnezeul minunat şi plin de glorie, 
care este binecuvântat în veacul vecilor. Amin. 

Boetius din Dacia Despre vise 

Fiindcă orice acţiune provine dintr-o anumită 
facultate şi în vederea unui anumit bine13, de exemplu în 
vederea scopului unui agent, este necesar ca, în funcţie de 
diferenţa dintre facultăţile care sunt în om, să fie diferenţă 
între acţiunile oamenilor şi diferenţă între bunurile 
posibile pentru sine prin acţiuni propriil4. lar dintre 
facultăţile care sunt în om, unele sunt naturale, unele 
morale şi unele intelectuale15. Şi de aceea, din punctul de 
vedere al acestor acţiuni ale omului, unele sunt naturale, 
cele al căror principiu nu este cunoaşterea, ci natura, 
altele sunt morale, prin care se acţionează într-un mediu în 
care se poate alege într-un singur fel determinat conform 
cu judecata prudentei, şi altele sunt acţiuni contemplative, 
prin care sunt contemplate adevărurile din fiinţe. Din 
această cauză, dintre bunurile posibile pentru om, unele 
sunt naturale, unele morale, iar altele intelectuale. Iar 
binele suprem al bunurilor naturale este conservarea 


individului şi continuarea speciei; căci în vederea acestui 
fapt acţionează oricine acţionează în mod natural, adică 
prin facultăţi naturale, care sunt hrănirea şi creşterea, 
prin care se realizează conservarea individului, si 
reproducerea, prin care se realizează continuarea speciei. 
Apoi, binele suprem care este posibil pentru om din acţiuni 
morale este fericirea politică; căci ea însăşi nu există în 
vederea a altceva decât a unui bine moral, însă toate 
bunurile morale există în vederea acesteia. Iar ultimul bine 
care este posibil pentru om din acţiunile intelectuale este 
cunoaşterea perfectă a adevărului şi contemplarea 
acestuia şi desfătarea intelectuală, care este legată de 
acea contemplare, care conservă acţiunea de contemplare 
şi o continuă fiindcă desfătarea este legată de acţiuni ce o 
prelungesc, după cum tristeţea este legată de acţiuni care 
o scurtează şi o distrug.16 Cei care caută pentru sine alte 
desfătări fac aceasta fiindcă ori n-au gustat nimic, ori au 
gustat prea puţin din această desfătare. Şi, fiindcă 
facultatea este înclinată în mod natural spre propriul bine 
şi spre propria desfătare, din această cauză s-a întâmplat 
că unii oameni contemplativi, destinati ştiinţelor din partea 
corpului şi a sufletului lor şi neîmpiedicaţi de la acestea 
datorită grijilor exterioare, au început să cerceteze 
profund ceea ce cugetă, mirându-se în lipsa unei cauze 
asemenea unora care până nu demult se mirau, <anume> 
felul în care omul poate ajunge prin vis la cunoaşterea 
evenimentelor viitoare, la care nu s-a gândit niciodată; ei 
m-au rugat de îndată să le scriu ceea ce poate fi cunoscut 
prin vis şi în ce fel. 

Consimţind rugämintilor acestora, mă întreb mai 
întâil7 dacă este posibilă o ştiinţă a viselor, sau dacă prin 
visele sale omul poate avea cunoştinţa întâmplărilor 
viitoare. 

Şi se pare mai întâi că nu: 

1. Cunoaşterea în noi este efectul judecății certe sau 
probabile. Dar această judecată nu este nici certă, nici 
probabilă, pentru că, dacă cineva care visează că luna se 
înalţă pe cer ar trebui să cunoască o creştere a propriei 


faime, iar cel care visează o eclipsă de soare ar trebui să 
cunoască o scădere a faimei sale, precum au spus filosofii 
antici care tălmăceau visele18. 

2. Pe lângă aceasta: Dintre toate visele care ne apar 
nouă în timp ce dormim, unele sunt în noi datorită 
fantasmelor dobândite în starea de veghe şi conservate în 
sufletul nostru, iar unele sunt generate în noi de 
reprezentări pe care le formează imaginaţia în noi în timp 
ce dormim, în urma pasiunilor sufletului sau ale trupului. 
Dar prin visele generate în primul mod nu putem şti 
viitorul, fiindcă fantasmele nu produc cunoaşterea 
nimănui, nici dacă sunt prezente în rațiune. Nici prin visele 
produse în noi în al doilea mod <nu putem şti viitorul>, 
fiindcă imaginaţia nu cunoaşte ceva raportat la viitor; deci 
reprezentarea ce se formează în noi în timp ce dormim nu 
este despre ceva raportat la viitor. Deci, astfel de apariţii 
în vis nu ne pot conduce la cunoaşterea întâmplărilor 
viitoare. 

„3. Pe lângă aceasta 19: Ceea ce ştim, ştim fie prin 
cele învăţate, fie prin descoperiri. Prin visul său, cel care 
doarme nu capătă cunoaşterea viitorului prin descoperire, 
căci atunci nu se îngăduie observarea lucrurilor, <şi nici 
prin învăţare, căci atunci nu se îngăduie învăţarea, precum 
se arată de la sine. Prin urmare, da fel> şi despre celelalte. 

Dimpotrivă, totuşi, se pare că: 

1. rar se găseşte un om care nu a avut un vis care 
prevesteşte viitorul, aşa cum oricine a experimentat. Căci 
cel ce doarme şi se trezeşte constată adesea în realitate 
aşa cum a visat20. 

Şi se cuvine spus că ştiinţa viselor sau prevederea 
celor viitoare prin vis este posibilă21. Şi ca să înţelegem 
perfect prin ce vise nu pot fi ştiute cele viitoare şi datorită 
cărei cauze, şi prin care vise pot fi ştiute cele viitoare şi pe 
ce cale, se consideră că, dintre visele care ne apar în timp 
ce dormim, unele sunt accidente, fără a fi în vederea nici 
unei ordini a întâmplărilor viitoare22, dar sunt în vederea 
întâmplărilor viitoare, aşa cum cineva care, plimbându-se, 
s-a lovit. Şi aşa cum cuiva care, plimbându-se, i s-a 


întâmplat odată să se lovească23, deşi nu există nicio 
ordine între prima <actiune> şi cealaltă, <tot> astfel 
cândva i se produce cuiva o apariţie onirică, iar acesta 
vede mai apoi întâmplarea în afara sufletului în mod 
similar în realitate, deşi nu există nicio ordine între una şi 
cealaltă. O oarecare întâmplare ar fi avut loc, chiar dacă 
apariţia onirică produsă nu ar fi avut loc pentru el, la fel 
cum cineva, care s-a lovit în timp ce se plimba, s-ar fi lovit 
totuşi chiar dacă el însuşi nu s-ar fi plimbat. Şi aşa cum din 
a te plimba nu rezultă că ştii că lovitura este în viitor, aşa 
şi prin astfel de vise nu este posibil a prevedea cele 
viitoare, în raport cu care acestea sunt nişte accidente. 

Şi dacă tu cauţi de unde sunt cauzate astfel de vise, 
eu spun că din fantasmele dobândite în stare de veghe şi 
conservate în suflet care ne apar nouă datorită facultăţii 
de a imagina în timp ce dormim lipsiţi de mişcări 
exterioare şi chiar lipsiţi de mişcarea aburilor ascendenți 
din impulsul acesteia. Şi această apariţie este visul. Şi prin 
astfel de vise se întâmplă cel mai adesea <ca cineva> să 
se înşele, fiindcă, atunci când se trezeşte, cel care vede un 
asemenea vis vede câteodată acele lucruri a căror 
fantasmă o văzuse în somn şi crede că vede acel lucru 
acum din cauză că i-a apărut în somn fantasma lui, deşi nu 
este aşa, precum se arată de la sine, şi nici invers. Şi dacă, 
înainte să fi văzut acel lucru, ceea ce îşi amintise fusese 
din visul său, credea că din cauza lui însuşi trebuia să vadă 
acel lucru, când totuşi este evident că nu este aşa. De 
aceea, rezultă că celor ce dorm le apar multe care nu au 
niciodată similitudini în lucrurile reale, şi aceasta are loc 
doar pe calea indicată. Şi cel mai adesea aceste vise sunt 
despre lucruri reale, care nu pot fi acţionate de noi. 
Precum se întâmplă şi în starea de veghe: cel ce umblă se 
gândeşte la ploaie sau la eclipsă şi, îndată, în timp ce se 
gândeşte, se întâmplă lucrul la care se gândeşte; totuşi, 
este evident că nici nu s-a întâmplat acel lucru fiindcă el 
însuşi l-a gândit, nici invers; astfel uneori cel ce doarme 
vede fantasma eclipsei sau a curcubeului şi când se 
trezeşte vede îndată eclipsa şi curcubeul, şi astfel este 


evident că nu din cauza apariţiei din vis vede acum 
acestea, şi nici din cauză că le vede pe acestea acum îi 
erau date apariţiile din vis de către ele, ci din cauza 
acestor fantasme dobândite mai înainte şi conservate în 
suflet, care apar celui ce doarme activ în interior şi inactiv 
în exterior, precum s-a spus; căci mişcările mai puternice 
împiedică adesea percepţia mişcărilor mai slabe. Deci prin 
aceasta visele nu ajung să prezică despre cele viitoare, 
însă prin ele se produce înşelarea, şi cauza acesteia a fost 
spusă. lar <visele> însele sunt generate în noi conform cu 
calea spusă. Apoi, din cele spuse, este evident de ce multe 
din acelea care apar celor ce dorm nu se întâmplă 
niciodată în lucrurile reale din afară24. 

Altele însă sunt visele care sunt cauza celor viitoare. 
Căci precum omul care se gândeşte uneori cu stăruinţă cu 
privire la vreo acţiune îşi aminteşte în timp ce doarme de 
acea acţiune, tot aşa câteodată îi apare omului, în timp ce 
doarme, fantasma unui lucru asupra căruia el însuşi poate 
acţiona, care ordonează în somn acel lucru şi modul de 
acţiune, iar omul care se trezeşte îşi aminteşte de visul 
său, în care acţiunea şi modul de a acţiona sunt bune, şi el 
acţionează după cum a fost preconceput în vis25. lar un 
astfel de vis este cauza celor viitoare pentru că, dacă nu 
apăruse în somnul său fantasma asemănătoare cu cele 
asupra cărora poate acţiona, nu se produceau în fapt 
asemenea lucruri. De aceea printr-un astfel de vis se 
ajunge să se ştie cele viitoare; căci cauzele înştiinţează 
despre efectele lor. 

„Dintre vise, altele sunt semnele celor viitoare26. Şi 
câteva dintre aceste vise sunt cauzate în noi dintr-o cauză 
exterioară, precum uneori dintr-o anumită poziţie a 
stelelor care alterează spaţiul intermediar până la corpul 
celui ce doarme. De unde, când în corpul celui care 
doarme se produce o căldură puternică sau moderată - 
fiindcă slabele mişcări ale celor ce dorm par puternice 
fiindcă sufletul nu este ocupat cu alte mişcări care să le 
împiedice pe acestea27 - din care, atunci când le percepe, 
facultatea de a imagina formează reprezentarea potrivită 


acelei pasiuni şi cel ce doarme visează că umblă prin foc. 
Şi dacă în corpul celui ce doarme se produce o încălzire 
puternică produsă pe calea mai înainte spusă, când 
aceasta este percepută de facultatea de a imagina, şi 
totodată atunci când acesta percepe mişcarea pe care o 
face fantasma acolo dobândită mai întâi şi conservată în 
suflet, ea formează reprezentarea acelor lucruri legate de 
mărimea <mişcării> care concură pe cât se poate. Căci 
aceasta cade în sarcina raţiunii facultăţii de a imagina, 
adică să formeze reprezentarea pentru imitatia si 
asemănarea cu lucrul a cărui mişcare o percepe, din care 
cauză ea este numită imaginativă. Şi atunci, cel ce doarme 
visează că umblă pe zăpadă şi altele. Insă, dacă ignoranta 
celui care doarme nu împiedică aceasta, cel ce se trezeşte 
poate cunoaşte, prin visul său, pasiunile prezente în corp, 
<pasiuni> care decurg din forma viselor, fiindcă prin efect 
este posibilă deducerea cauzelor. Şi, prin pasiunea care a 
fost cunoscută prin intermediul visului, se poate chiar 
cunoaşte poziţia stelelor sau altceva din care a fost 
cauzată acea pasiune, datorită aceluiaşi motiv. Şi fiindcă 
acea pasiune a corpului de la care derivă forma de vis 
poate fi cauza vreunui efect viitor în corp, precum 
sănătatea sau boala, din această cauză, cei ce visează pot 
cunoaşte prin acea pasiune efectele viitoare, pe care le-au 
cunoscut prin vis. Deci, prin vis, se pot cunoaşte cele 
viitoare a căror cauză este acea pasiune. 

Se poate apoi ca acea pasiune să fie împiedicată de la 
acţiunea sa, adică este posibil ca acel efect, căruia visul i-a 
putut fi semn, să nu aibă loc. Precum, în privinţa celor care 
ar rezulta dintr-o premisă, care sunt bine ordonate pentru 
a fi, multe dintre ele sunt schimbate de o intervenţie din 
raţiuni mai înalte, tot aşa se întâmplă adesea în privinţa 
celor asupra cărora se acţionează prin natură, pentru că 
multe dintre ele, care sunt bine ordonate pentru a fi pe 
măsura cauzelor lor naturale, sunt împiedicate de ceea ce 
intervine cu mai mare putere, dintr-o cauză contrară 
acestora pe care le distruge. Pentru aceasta, fizicianul care 
deduce silogistic o anumită concluzie prin asemenea 


cauze, <cauze> în a căror putere este să primească un 
impediment, o certifică pe aceasta, în măsura în care este 
în acele cauze, dar nu certifică aceasta în sens absolut, 
deoarece cauzele prin care a rationat pot dobândi un 
impediment. Precum se petrece atunci când medicul 
argumentează: „Cel în trupul căruia se află o umoare 
excesiv de grea şi nedigerabilă, acela moare. Socrate este 
astfel”, acest medic demonstrează bine în măsura în care 
<moartea, provine din acea cauză, totuşi nu demonstrează 
în sens absolut, fiindcă tratamentul prompt sau poziţia 
stelelor sau vreo altă cauză care formează căldura 
digestivă ce dizolvă acea cauză din care el argumenta o 
distruge şi falsifică concluzia sa. Şi aceasta este cauza 
deceptiei multora care cred că fizicienii vor să 
demonstreze în sens absolut vreo concluzie când 
demonstrează această concluzie prin cauze din 
consideratia cărora sau prin presupunerea cărora este 
imposibil ca acea concluzie să fie altfel. Când totuşi şi 
acele cauze şi, prin urmare, acele concluzii pot fi altfel, 
când acele concluzii sunt sortite să primească un 
impediment, atunci fizicienii nu se îndreaptă spre a 
demonstra în sine astfel de concluzii. În privinţa 
matematicienilor, într-adevăr, o cauză nu o împiedică 
totodată pe alta, căci, conform matematicii, astfel de 
cauze> sunt separate de mişcare. Faptul că o dreaptă care 
cade perpendicular pe o alta formează două unghiuri 
drepte, sau că dreptele egal depărtate nu se întâlnesc, 
care loc datorită> unei cauze pe care nicio alta nu poate 
să o împiedice. Din această cauză, demonstrațiile 
matematice sunt în gradul cel mai înalt certitudini, şi 
demonstrațiile ce tin de natură le urmează pe acelea, 
precum este evident din cele deja spuse. 

Apoi alte vise sunt cauzate în noi din partea noastră. 
Şi câteva dintre acestea <sunt cauzate> din partea 
corpului, după cum cineva care are călduri ori din cauza 
alimentelor consumate, ori din cauza predispozitiei la 
febră, visează că este în foc. Căci neînsemnate mişcări 
interne produse în sufletul celui ce doarme par mari 


datorită cauzei spuse mai sus28. Şi, când fumurile violente 
roşii şi încinse se ridică spre organul facultăţii de a 
imagina, cel ce doarme visează că vede flăcări şi incendii 
mari. Şi când fumurile negre se ridică din pământ, atunci 
cel care doarme visează că vede monahi negri, şi cei care 
au fost amăgiţi jură, când se trezesc, că în timpul somnului 
văzuseră diavoli. Şi când fumurile clare se ridică la organul 
fanteziei şi, în mişcările lor, acestea se alcătuiesc în 
diverse moduri, şi uneori în acelaşi timp şi fantasma 
imaginii clare şi sunetul mai înainte dobândite si 
conservate în suflet mişcă facultatea de a imagina, atunci 
cei ce dorm visează că văd locuri luminoase şi îngeri 
cântând şi dansând; cei care se trezesc jură că au fost 
răpiți şi că au văzut într-adevăr îngeri. Si deceptia lor 
provine din aceasta, fiindcă ei ignoră cauzele lucrurilor. Şi 
în acelaşi fel se întâmplă oamenilor bolnavi, precum 
oamenilor munciti de necazuri mari din cauza cărora le 
este împiedicată judecata raţiunii, şi, datorită pasiunii 
îmblânzite, spun că fuseseră prezenţi în preajma îngerilor 
sau a diavolilor şi că ei au văzut multe lucruri uimitoare. Şi 
toate acestea sunt potrivite cu cele care apar bolnavilor în 
organul imaginaţiei, cât timp sunt reţinuţi de astfel de 
pasiuni, adică sau de somn, sau de necazuri. Şi oricât pot 
influenţa astfel de deceptii prin cauze naturale, totuşi nu 
neg că, din voinţă divină29, un înger sau un diavol poate 
să apară într-adevăr celui ce doarme sau bolnavului. 

Unii se miră însă de ce acelora care dorm, aceleaşi 
lucruri le par să fie schimbate după diverse înfăţişări, ca şi 
atunci când i se pare celui ce visează că văzuse un diavol 
negru, dar de îndată cel care a apărut este schimbat într- 
un om şi în multe alte lucruri, precum i se pare lui. Şi eu 
spun că o cauză a acestora este că acel abur sau fum 
negru din pământ, ce se ridică şi mobilizează facultatea de 
a imagina în mişcarea sa, este înfăţişat în diverse moduri. 
Şi celui ce doarme i se pare că este schimbat în diverse 
lucruri, fiindcă cel ce visează consideră că fantasma 
lucrului este lucrul însuşi 30. Este ca şi atunci când cineva 
vede că un nor are înfăţişarea unui om sau a unui leu, dar 


de îndată acela se schimbă în altă figură în mişcarea sa din 
cauza comprimării norului apos alb spre norul pământesc 
negru31. Şi atunci când celui ce doarme i se pare negru 
ceea ce vede, de îndată ce se schimbă, i se pare că este 
roşu. Şi eu spun că aceasta are loc uneori fiindcă fantasma 
acestui lucru, dobândită mai întâi şi conservată în suflet, 
modifică fantezia celui ce doarme una după alta, câteodată 
fiindcă mai întâi se ridică aburul pământesc negru care 
schimbă imaginaţia celui ce doarme şi apoi urmează 
aburul violent încins, potrivit cu diversitatea materiei ce se 
evaporă şi a căldurii ce se ridică. 

Şi fiindcă astfel, prin vise, este posibil să se cunoască 
pasiunile prezente în care se află cei care visează precum 
şi efectele viitoare, care din acele pasiuni pot fi cauzate, 
pentru aceasta medicilor pricepuţi trebuie să le fie 
semnalate visele bolnavilor. Căci prin aceasta ei pot şti 
pasiunile prezente pe care le resimt cei bolnavi, şi efectele 
viitoare care rezultă din acele pasiuni prezente, dacă nu 
sunt împiedicate. Căci pasiunea celui ce doarme atrage 
forma celor ce sunt visate, potrivit cu care s-a produs 
apariţia care este visul. Căci fantasma care ţine de 
imaginaţie se formează în acord cu pasiunea, ca şi atunci 
când cineva îţi vorbeşte, iar imaginaţia ta formează 
chipurile acelor lucruri despre care omul îţi vorbeşte şi pe 
care le înţelegi din cuvintele sale; căci altfel nu le poţi 
înţelege pe acelea, fiindcă cele înţelese în noi nu provin 
decât din cele imaginate32. 

Anumite vise provin în noi din partea sufletului, ca 
atunci când cel ce doarme este sub influenţa unei 
puternice pasiuni a fricii sau a dragostei; <facult-tea.sa> 
de a imagina formează reprezentări adecvate acelor 
pasiuni precum fantasma duşmanului sau a celui drag, şi îi 
visează pe aceştia, şi cel ce s-a trezit poate prevedea 
pasiunea în care era şi chiar efectul căruia acea pasiune îi 
poate fi cauză. Şi chiar când este sub influenţa unei 
puternice pasiuni a fricii, considerând că vedea în somn 
fantasma unui prieten, cel ce crede că vede un duşman al 
său este înşelat atunci din cauza pasiunii în care se află33. 


Căci sufletul este schimbat de propria mişcare, şi mişcarea 
aceea împiedică mişcarea  fantasmei. Aceasta este 
asemenea celui care, treaz fiind, se află într-o puternică 
tulburare datorată fricii în care, în orice mişcare, crede că 
are în faţă un duşman, şi când vede pe cineva din 
depărtare, crede că vede duşmanul, deşi acela pe care îl 
vede are puţine asemănări cu duşmanul său. Tot aşa când 
omul se gândeşte cu stăruinţă la un anumit lucru, el crede 
că toţi cei pe care îi aude vorbind se referă la acel lucru. 

Unii obişnuiesc să se îndoiască pentru ce copiilor nu 
le sunt date vise sau vise monstruoase. lar cauza acestui 
fapt este, spunem, că copiii au multă căldură şi hrana lor 
<degajă> mulţi aburi - căci nu folosesc alimente grele, 
care se digeră greu - şi pentru aceasta numeroasele 
mişcări ale aburilor spre părţile mai de sus împiedică 
apariţia reprezentărilor, şi atunci nu se produce visul, iar 
dacă se produce, face să apară ceva întortocheat, şi atunci 
se produce un vis monstruos, şi îndată copiii se trezesc 
plângând, fiindcă sunt înspăimântați de visele lor. Si 
asemănător cu aceasta este apa, care, dacă este mişcată 
cu putere, în aceasta nu apare faţa celui ce priveşte; dar 
dacă este mişcată uşor, ea apare, dar tulburat; dacă însă se 
linişteşte apa, faţa celui care priveşte apare precum 
este34. Şi chiar datorită acestei cauze, oamenilor care 
dorm îndată după ce s-au hrănit, nu li se produc vise, sau, 
dacă se produc, ele sunt monstruoase, fiindcă atunci are 
loc o mişcare bogată a aburului către părţile mai de sus35. 
Spre ziuă însă, de la digestia atunci ca şi terminată, se 
produc vise normale, căci atunci încetează mişcările 
hranei. 

Note 

1. Cf. Boetius din Dacia, Quaestiones în De 
generatione et coruptione (C. Ph. D. V, 1) I prologus. 
Godefridum Abbre-viatio Boethii Daci Quaestiones super 
Topica (C. Ph. D. VI appendix I. A) prooemium. 

2. Vezi Aristotel, Etica nicomabhică I, 1 [1094 al - 18] 
„Orice artă şi orice investigaţie, ca si orice acţiune şi orice 
decizie, par să tindă spre un anume bine;...” trad. de Stella 


Petecel. 

3. Fraza este citată de multi autori (Eustrat, 
Averroes, Seneca), dar nu se cunoaşte proveniența ei. 

4. Distincția dintre potenta contemplativă (teoretică) 
şi cea practică provine de la Aristotel (vezi £tica 
nicomahicä VI, 5 şi Politica, cartea a VII-a). 

5. Aristotel, Metafzica, XII t. 39 (XII c. 7, 1072 b 24). 

6. Cf. Aristotel, Etica nicomahică, X (c. 7, 1177 b 4 - 
8a 8); cf. Sf. Toma d'Aquino, Sententiam libri ethicorum, 
X, lect. 11 (Opera Omnia, XIVII, 2, pp. 586 - 588). 

7. Expresia desemnează faptul că procedura este 
logică şi nu apelează la autorităţi. 

8. Cu această propoziţie, citată de Boetius, îşi începe 
Aristotel Metafizica; de asemenea, Sf. Toma îşi începe 
lucrarea Despre unitatea intelectului împotriva aver- 
roiştilor cu această formulă. Deoarece se ştie că tratatul 
De summo bono este apărut ulterior tratatului Sfântului 
Toma, e foarte probabil ca, prin acest citat, Boetius să 
intentioneze reluarea polemicii referitoare la unitatea 
intelectului. 

9. Aristotel, De anima, II, t. 161 (c. 3, 429a 1-2). 

10. În acest loc, Boetius afirmă supremaţia activităţii 
intelectuale ce îl caracterizează pe filosof. Ideea este 
condamnată vehement în documentul episcopului 
Templier, în propozițiile 1, 2, 3, 157, 170, 171 etc. 

11. Cf. Boetius din Dacia, Quaestiones super Topica, 
(C. Ph. D., VI, 1) ÎI cu. 26, I, 23; Modi significândi (C. Ph. 
D., IV) cu. 5, I, 64. 

12. Averroes, Comm. la Metafizica, X, c. 51 (XII c. 8, 
1074 b 13 sq. X 

13 - Cf. Boetius din Dacia, De summo bono, si 
Aristotel, «. - Etica nicomahică 1, 1 [1094 al-18] - „Orice 
artă si orice investigație, ca si orice acțiune si orice 
decizie, par să tindă spre un anume bine;...” 

14. În această primă parte a tratatului Boetius reia 
expunerea despre binele suprem din De summo bono, ca o 
introducere la problema din De somniis, dovadă a strânsei 
legături dintre cele două tratate. 


15. Cf Aristotel, Etica nicomahicä, 1, 5 [1095 b 14 - 
1096 a 10]: „Există de fapt trei moduri de viaţă...” i 

16. Cf. Boetius din Dacia, Topica (C. Ph. D. VI, 1) Il 
cu. 25 (p. 153), 11.14 - 18. 

17. Această formulare - „primo quaero” - i-a 
determinat pe unii cercetători să considere că acest tratat 
este primul dintr-o serie de probabil, trei comentarii la 
cele trei tratate aristotelice despre vise. 

18. Cf. Albert cel Mare, De somno et vigilia, III, tr. |, 
c. 2, (ed. Jammy, vol. V, p. 94 b). 

19 - Cf Aristotel, Analitica Posterioara |, 1 [7 lal]: 
„Orice învăţătură predată (SIS - aoxa Aia) sau însuşită 
(ud9 n. oic), pe calea rationamentului porneşte de la o 
cunoaştere anterioară”. 

20. Cf. Aristotel, De somno et vigilia III (c. 1, 462 b 
14 - 15). Averroes, De somno et vigilia (versie Parisina, ed. 
Shields, p. 94, 26); Albert cel Mare, De somno et vigilia, 
III, tr. I c. 2 (ed. Jammy, vol. V, p. 94 a). Siger din Brabant 
(?), în De somno et vigilia quaestio 29 (Clm. 9559 f. 50 va); 
Van Steenberghen, Siger de Brabant, I, p. 231; Sf. Toma, 
Summa theologica, Ha Ilae cu. 95 a. 6. 

21. Prin această formulare ipotetică, Boetius aplică o 
metodă strict logică de demonstraţie. 

22. Cf. Aristotel, De somno et vigilia, II (c. 1, 462 b 
27); Albert cel Mare, De somno et vigilia, III, tr. II, c. 1 (ed. 
Jammy, vol. V, p. 104 a). 

23. Cf Aristotel, Analitica posterioara, I (c. 4, 73 b 
12); De somno et vigilia, III, (c. 1, 462 b 32). 

24. Cf. Aristotel, De somno et vigilia, III (c. 1, 463 b 9 
- 10). 

25. Cf Aristotel, De somno et vigilia, III (c. 1, 462 b 
27; c. 1, 463 a 21 - 30). 

26. Cf. Aristotel, De somno et vigilia, III (c. 1, 462 b 
27} 

27. Cf. Aristotel, De somno et vigilia, III (c. 1, 463 a 
10 - 11; c. 2, 464 a 16-18). 

28. Cf 11.89 - 90, 134 - 136; Aristotel, De somno et 
vigilia, III (c. 1, 463 a 10 - 11). 


29 - Boetius nu respinge adevärurile teologice ca 
imposibile, ci doar le scoate în afara domeniului cercetärii 
sale, pentru că nu au cauze naturale. Aceasta este încă o 
dovadă împotriva acuzatiei practicării dublului adevăr, de 
vreme ce sunt egal acceptate şi afirmaţiile teologice, şi 
cele ştiinţifice. 

30. Cf. Averroes, De somno et vigilia, (versie Parisina, 
ed. Shields, p. 98). 

31. Cf. Aristotel, De somno et vigilia, II (c. 3, 46 lb 19 
- 21). 

32. Cf. Aristotel, De somno et vigilia, III (c. 1, 463 a 5 
- 6); Sf. Toma, Summa theologica, Ha Ilae, cu. 95 a. 6. 

33. CfAristotel, De somno et vigilia, II (c. 2, 460 b 4 - 
8); Şi ger din Brabant (?), în De somno et vigilia quaestio 

e 31 (Clm. 9559 f. 50 vb). 

34. Cf. Aristotel, De somno et vigilia, II (c. 3, 46 la 11 
sqd; III (c. 2, 464 b 8 - 11). 

35 - Cf. Aristotel, De somno et vigilia, II (c. 3, 462 b 4 
- 5). 

Redescoperirea experienței intelectuale în idealul 
moral al filosofului averroist 

I. Prezentare generală a averroismului latin 

Pentru filosofie, ceea ce caracterizează secolul al 
XIII-lea, ca aspect general, este triumful lui Aristotet, 
triumf datorat în primul rând marelui număr de traduceri 
filosofice din greacă sau arabă care au fost realizate şi 
puse în circulație în această perioadă. Ca urmare a 
studierii acestor traduceri, viața intelectuală occidentală a 
fost bulversată de o serie de dispute puternice oscilând de 
la acceptarea integrală a noilor idei până la respingerea 
lor totală. In aceste dispute erau angajate trei curente de 
gândire concurente, fiecare dintre ele fiind reprezentantul 
unei tradiții de gândire: cea franciscană, succesoare a 
Sfântului 

1. Cf. F. van Steenberghen, La philosophie au XIIe 
siècle, Louvain, Paris, 1966, p. 10. 

Augustin şi promovată în primul rând de Sfântul 
Bonaventura şi de Henri din Gând; cea dominicană, 


reprezentată de Albert cel Mare şi Sfântul Toma, care 
căuta o conciliere a aristotelismului cu doctrina Bisericii; 
în fine, cea de-a treia grupare o reprezintă averroiştii 
latini, intelectuali a căror sursă de inspiraţie o constituiau 
textele lui Aristotel şi interpretările arabe la ele, precum şi 
textele proprii ale lui Averroes. Dintre aceste orientări de 
gândire, cea mai puţin cunoscută este averroismul latin 
sau aristotelismul heterodoo? Uitat timp de mai multe 
secole, el a fost redescoperit de istoricii filosofiei Evului 
Mediu, primul fiind Ernest Renan3. Acesta, în intenţia de a 
scrie o istorie a influenţei lui Averroes, descoperă existenţa 
unei şcoli averroiste în secolul al XIV-lea la Paris, iar apoi 
şi la Padova. Au urmat cercetări ample ale unor medtevişti 
precum Pierre Mandonnet, Maurice de Wulf, Martin 
Grabmann, Etienne Gilson, Fernand van 

2. Ibidem, p. 372. Van Steenberghen nu e de acord cu 
titulatura de averroism latin pentru mişcarea intelectuală 
de la Paris dintre anii 1260 şi 1277, motivând prin 
caracteristica fundamental aristotelică a acestui curent. 

3 - Ernest Renan, Averroes et laverro isme, essai 
historique, Paris, 1852. 

Steenberghen, R.-A. Gauthier, Roland de Vaux sau 
Alain de Libera, care au restabilit textele tratatelor 
filosofilor medievali de orientare aristotelico-aver-roistă 
din secolul al XIII-lea. In urma acestor eforturi, a ieşit la 
iveală valoarea demersurilor de gândire din această 
perioadă care „este culmea Evului Mediu şi marile sinteze 
doctrinale pe care le-a produs sunt fructele cele mai 
preţioase ale vastei mişcări de gândire cunoscută sub 
numele de «scolastică» „4. 

Până în secolul al XIX-lea, singurele documente care 
atestau existenţa unei linii de gândire filosofică ce a intrat 
în conflict cu cea oficială, impusă de prudenta unui 
conservatorism oficial, care nu era lipsit, la rândul lui, de 
eclectism şi de influenţa avicenniană, erau scrisorile de 
condamnare din 1270 si 1277 ale episcopului Parisului, 
Etienne Templier, precum şi reacţiile de respingere ale 
Sfântului Toma5, ale lui Albert cel Mare6. 


4. F. van Steenberghen, op. cit., p. 7. 

5. Sf. Toma din Aquino, De unitate intellectus contra 
aver-roistas, 1270 (trad. de A. Baumgarten, în Despre 
unitatea intelectului, ed. IRI, Bucureşti, 2000, pp. 141 - 
225) 

6. Albert cel Mare, De unitate intellectus, 1263; De 
quinde-cimproblematibus, 1270 (trad. In Despre unitatea 
intelectului, pp. 95 - 139). 

Raymundus Lullus7 şi ale altor filosofi. Acestea erau 
urmările unei crize care avea să marcheze definitiv 
destinul gândirii occidentale, dovezi ale maturizării şi 
progresului acestei gândiri. 

Astăzi averroismul e prezentat ca o erezie doctă, o 
mişcare heterodoxă, o anticipare istorică a gândirii libere 
sau ca Aufklârung-ul medieval. Principalul responsabil 
pentru considerarea averroiştilor ca eretici este Sfântul 
Toma care, din nevoia de a demonstra perfectul acord 
dintre credinţă şi ştiinţă, dintre credinţa creştină şi 
filosofia lui Aristotel, considerată ca filosofia prin 
excelenţă, îl califică pe Averroes ca „non tamfuit 
peripateticus quam peripateticaephilo-sophiae depravatof 
8; însă averroistii îşi susțineau ideile ca filosofi şi nu ca 
creştini. Filosofia în Evul Mediu nu avea înţelesul de azi, ca 
spirit critic ce organizează experienţa într-o viziune 
unitară a vieţii şi a lumii, ci era o doctrină organică a 
naturii şi a 

7. Raimundus Lullus, Liber reprobationis aliquorum 
errorum Averrois, 1310. 

8. „... nu a fost totuşi un peripatetic, ci mai degrabă 
un denigrator al filosofiei peripatetice” - Sf. Toma din 
Aquino, op. cit., cap. 3, 59 (trad. rom., p. 180). Sfântul 
Toma face acest lucru în 1270, după ce în toată cariera sa 
filosofică se alimentase conceptual din Averroes în privinţa 
a numeroase doctrine. 

cauzelor naturale, care a fost elaborată de Aristotel şi 
pe care musulmanii şi creştinii o acceptau, deoarece nici 
creştinismul, nici islamismul nu erau în măsură să dea 
omului o doctrină a ordinii cosmice. Atât din Biblie, cât şi 


din Coran lipseşte o filosofie a naturii, iar corpusul 
aristotelic  suplineşte această lipsă.  Acceptând-o, 
musulmanii, ca şi creştinii, au remarcat că această filosofie 
e destul de diferită de revelaţia religioasă. În timp ce 
Avicenna la arabi şi Sfântul Toma la gânditorii creştini se 
străduiau să acorde filosofia aristotelică cu gândirea 
teologică, Averroes, dimpotrivă, demonstra că, pentru a 
ajunge la acest acord, e nevoie să se falsifice principiile 
fundamentale ale metafizicii aristotelice şi îl denunța pe 
Avicenna ca fiind cel mai mare falsificator al lui Aristotel. 
Averroiştii latini, la rândul lor, se mențineau fideli în 
interpretarea lui Aristotel, menţionând totuşi că acesta 
este rezultatul la care a ajuns raţiunea umană şi că nu 
neagă adevărurile revelate prin credinţă. Dar faptul că 
afirmau ceva opus credinţei era suficient pentru a fi 
condamnaţi. 

Care era însă obiectul condamnărilor? Se condamna 
un corp de scrieri - cele aristotelico-aver-roiste - sau un 
corp profesional - magiştrii universitari ce susțineau 
aceste idei? Pentru a răspunde, vom studia mai întâi 
sursele de inspiraţie ale aver-roiştilor creştini din Evul 
Mediu, apoi vom cerceta activitatea lor în epocă, pentru ca 
ulterior să facem o scurtă analiză a condamnărilor. 

1. Sursele averroismului 

Specificitatea secolului al XIII-lea provine din 
explozia de cunoaştere, ca urmare a traducerii a 
numeroase opere ştiinţifice şi filosofice din arabă şi greacă 
în latină. Descoperirea de maximă importanţă care a 
marcat filosofia europeană în secolele XII-XIV a fost 
gândirea arabă, sub dublul ei aspect: ca păstrătoare a 
moştenirii aristotelice şi ca sursă de idei şi concepţii 
filosofice originale. Fuziunea masivă dintre gândirea 
păgână (greacă şi arabă) şi cea creştină are la origine un 
corpus de traduceri şi comentarii făcute de diverşi 
gânditori pe baza textelor lui Aristotel. 

Nici Aristotel şi nici Averroes n-au parvenit deodată 
în gândirea occidentală, ci unele părţi ale operei lor au fost 
traduse mai târziu, iar altele deloc. Primele traduceri sunt 


făcute în secolul al XII-lea de Dominicus Gundissalinus, 
loan din Spania şi Gerardus din Cremona, acestuia din 
urmă datorându-i-se un număr impresionant de traduceri 
din operele ştiinţifice şi filosofice ale lui Aristotel. 
Traducerile au fost continuate în secolul următor, 
culminând cu cele ale lui Guillaume de Moerbeke, de care 
se va folosi Sfântul Toma. Corpus-ul aristotelic cunoscut de 
medievali era un ansamblu teoretic, doctrinal şi literar în 
care scrierile autentice sunt fie înglobate, structurate şi 
preinterpretate de filosofii arabi, fie depăşite, deturnate, 
amplificate printr-o multitudine de apocrife printre care 
tratatul Liber de causii şi Teologia lui Aristotel, alături de 
operele filosofilor islamici. Acest corpus aristotelic 
cunoscut de medievali era de fapt un corpus filosofic total, 
ce conţinea întreaga gândire elenistică şi neoplatonică, 
rodul sintezei arabe care se inspira din cel puţin şase 
literaturi: ebraică, siriană, persană, hindusă, latină şi 
greacă10. O anumită deschidere religioasă face loc unei 
înfloritoare vieţi intelectuale ce culminează prin Avicenna 
şi Averroes, iar, în comparaţie cu ea, Europa Occidentală 
dinainte de secolul al XII-lea poate fi considerată ca 
subdezvoltată1 1. 

9. Vezi ediţia română, trad. Al. Baumgarten, Editura 
Univers Enciclopedic, Bucureşti, 2001. 

10. Cf Alain de Libera, Penser au Moyen âge, 
Editions du Seuil, Paris, 1991, pp. 99 - 101. 

11. Cf. idem, pp. 101 - 104. 

La începutul secolului al XIII-lea, împăratul Frederic 
al Il-lea angajează mai multi traducători, în frunte cu 
Michael Scotus, pentru a transpune în latină textele din 
arabă şi greacă la curtea sa din Sicilia. Odată cu textele lui 
Aristotel şi ale altor gânditori arabi sau evrei sunt traduse 
şi primele tratate din Averroes, în anul 122712. 
Majoritatea cercetătorilor sunt de acord că acest an 
reprezintă anul intrării lui Averroes în gândirea creştină, 
deşi abia în 1240 regăsim primele citări şi trimiteri la 
filosoful arab, la Guillaume  d'Auvergne, care îl 
menţionează ca „Averroes, philosophus nobilissimus” 1, şi 


în cadrul mai multor comentarii ale lui Albert cel Mare: la 
tratatele aristotelice Metafizica, De anima, De memoria et 
reminiscentia şi la tratatul lui Averroes De substantia 
orbis. Ei au fost primii care au resimţit impactul filosofiilor 
lui Aristotel şi ale gânditorilor arabi, fiind preocupaţi 

12. Cf. R. De Vaux, „La Premiere entrée d'Averroes 
chez les latins”, în RSPI, 1933, p. 241. R.A. Gauthier nu 
este de acord însă cu această dată fixă, datorită 
numeroaselor inadvertente - cf. R.A. Gauthier, „Notes sur 
les debuts (1225 - 1240) du premier «Averroisme»”, în 
RSPT, 66 (1982), pp. 321 sqq. 

13 - Guillielmi Alverni, Opera omnia, ed. Venetiis, 
1674, De universo, |, p. 851 b. 

de ameninţarea gândirii păgâne şi islamice faţă de 
credinţa creştină. 

Modul în care este percepută filosofia islamică în 
Occident se mulează pe percepţia generală a celuilalt. Ca 
urmare, reprezentantul ei cel mai des citat în Europa, 
Averroes, nu mai este judecat prin perspectiva scrierilor 
sale, ci devine un arhetip pentru tot ce înseamnă filosofie 
păgână şi, mai mult, pentru un anumit gen de filosofie 
imanentistă şi pentru negarea suprarealului14. 

Filosoful arab Ibn Ruşd, cunoscut de latini ca 
Averroes, a avut o influenţă considerabilă în lumea arabă şi 
iudaică, precum şi în Europa. La cererea califului Abu 
Ya'qub Yusuf, a produs o serie de sinteze şi comentarii la 
majoritatea operelor aristotelice şi la Republica lui Platon. 
Primele au fost încorporate în versiunile latine din operele 
complete ale lui Aristotel. Pe lângă acestea, a scris o serie 
de lucrări ştiinţifice în continuarea tratatelor naturale 
aristotelice, dar comentariile sale au fost cele care l-au 
impus; averroismul este încă din cadrul Islamului 

14. Cf. Dicţionarul Littre, citat de Jean Jolivet în 
„Averroes et nous” din Multiple Averroes, Les Belles 
Lettres, Paris, 1978, pp. 7 - 10. 

O structură de gândire care exprimă un conflict 
intern cu raționalitatea, între kalâm (credinţă) şi falsafa 
(filosofie), conflict ce va fi purtat şi în Europa, odată cu 


traducerile din arabă. 

In preajma perioadei 1270 - 1277 erau deja 
traduse15 în latină Fizica şi Metafizica, tratatele Despre 
suflet şi Despre cer ale lui Aristotel cu comentariile lui 
Avicenna şi Averroes, o mare parte din dialogul Timaios al 
lui Platon comentat de Chalcidius, Sursa vieții (Fons vitce) 
de Avencebrol şi Comentariul la visul lui Scipio (În 
somnium Scipionis comentarium), alături de Cartea despre 
cauze (Liber de causis) şi Teologia lui Aristotel, ultimele 
două fiind compilaţii atribuite lui Aristotel, prima din 
Proclos, a doua din Plotin. In acest mediu apare figura 
intelectuală a lui Boetius din Dacia. 

2/Dezvoltarea averroismului 

lată, aşadar, care sunt sursele folosite de susţinătorii 
aristotelismului heterodox de inspiraţie arabă începând 

15. O listă completă a traducerilor se găseşte în 
lucrarea editată de Edward Grant, A Source Book în 
Medieval Science, Harvard University Press, Cambridge, 
Massa-chussets, 1974, pp. 35 - 41. 

cu a doua jumătate a secolului al XIII-lea. Aceştia 
erau în principal magiştrii din învăţământul universitar, 
cunoscători ai textelor aristotelice. Principalele centre de 
dezvoltare ale averroismului au fost la Paris şi Padova, dar 
Facultatea de Arte din Paris iese în evidenţă datorită 
marilor controverse în care a fost implicată. Principalele 
asertiuni ale averroismului (că creaţia materiei şi spiritului 
este necesară şi eternă, că există doar un suflet intelectiv 
pentru toţi oamenii, afirmarea determinismului psihologic) 
duc la concluzia că raţiunea şi filosofia sunt superioare 
credinţei si cunoaşterii bazate pe credință. În 
complexitatea sa, averroismul reprezintă totodată un 
model al lumii, o etică, un ideal intelectual şi o filosofie 
politică. 

La Paris, Universitatea era deja în mijlocul unei 
situaţii tensionate în momentul pătrunderii textelor lui 
Averroes; aceasta ca urmare a condamnărilor textelor 
aristotelice de la începutul secolului (în 1210 şi 1215) şi a 
unei greve universitare din 1229. În ciuda condamnărilor, 


în Universitate se preda şi se studia Aristotel, iar în 1252 - 
1255 se introduce chiar obligativitatea studierii unor opere 
aristotelice16; 

16. The Natural Books of Aristotle in the Arts 
Curriculum at the University of Paris în 1255, traducere 
din latină în totuşi, până în 1240, producţia de literatură 
filosofică se raportează aproape exclusiv la logica17. In 
jurul anului 1245, Roger Bacon, venind de la Oxford, predă 
la Paris şi scrie o serie de comentarii la Fizica şi 
Metafizica. Avem de-a face în această perioadă cu un 
aristotelism eclectic, după cum consideră F. van 
Steenberghen18. 

Apogeul aristotelismului în secolul al XIII-lea e 
marcat de cenzurile universitare din 1270 şi 1277. Acestea 
îi priveau în primul rând pe Siger din Brabant şi pe Boetius 
din Dacia, reprezentanţii liniei de gândire averroiste de la 
Facultatea de Arte. Nu suntem în posesia unor detalii 
consistente despre originile averroismului parizian, dar îl 
putem situa între 1260 şi 126519. 

Siger din Brabant studiază la Facultatea de Arte din 
Pajis între 1255 şi 1257, când această facultate îşi 
câştigase deja autonomia20. În 1266, el apare ca engleză 
în A Source Book în Medieval Science, op. cit., pp. 43 - 44. 

17. F. van Steenberghen, op. cit., pp. 132 - 151. 

18. Ibidem, pp. 181 - 189. 

19. Cf. F. van Steenberghen, op. cit., pp. 357 - 362. 

20. Cf FX. Putallaz, Ruedi Imbach, Profession: 
Philosophe. Siger de Brabant, Editions du Cerf, Paris, 
1997, pp. 23 - 27. 

principal animator al grupului de magistri si studenti 
care manifestă tendinţe intelectualiste. El scrie în prima sa 
perioadă, până în 1270, mai multe texte de logică şi 
comentarii la texte aristotelice, printre care Quaestiones 
în tertium de anima21, unde Siger propune o concepţie de 
inspiraţie  averroistă asupra sufletului, serios opusă 
învățăturilor creştinismului. Tânărul magistru nu este 
preocupat în acest tratat de consecinţele religioase ale 
concluziilor sale, el apărând teza unităţii intelectului 


posibil pentru toţi oamenii. Ca urmare a condamnării din 
1270, lucrării Sfântului Toma De unitate intellectus contra 
aver-roistas22 Siger îi răspunde, în 1273, cu lucrarea De 
anima intellectiva, care este mai apropiată de doctrina 
aristotelică originală, pledând în favoarea unicitätii 
intelectului. După 1270 scrie Tractatus de aeternitate 
mund? 5 (1272) şi Quaestiones în Metaphysicam (1273), 
texte de maximă importanţă pentru dezbaterile din epocă. 
In Tratatul despre eternitatea lumii el prezintă o lume care 
este eternă prin eternitatea 

21. Tradus de A. Baumgarten în Despre unitatea 
intelectului, pp. 227 - 243. 

22. Tradus în Despre unitatea intelectului, pp. 141 - 
225, 

23. Tradus în Despre eternitatea lumii, pp. 99 - 123. 

speciilor inteligibile, în speţă prin eternitatea speciei 
umane; această lume este o lume necreată, ceea ce 
contravine flagrant creştinismului. Ultima operă cunoscută 
a lui Siger este Quaestiones super librum de causis (1275 - 
1276), care înglobează un vast câmp al metafizicii, 
ocupându-se mai ales de probleme de teologie filosofică, în 
care este vorba de cauza primă; totodată, critică teoria 
platoniciană a ideilor. Situaţia se precipită spre 1276, iar 
Siger părăseşte Parisul înaintea pronunțării condamnărilor 
din 1277 de către episcopul parizian Etienne Templier. 
Judecat ca eretic, achitat de Inchizitie, se va retrage la 
Orvieto, unde, mai apoi, va sfârşi în mizerie ucis de un 
călugăr fanatic, cel puţin aşa cum le place cronicilor 
religioase să descrie moartea inamicilor Bisericii şi ai 
puterii24. 

Boetius din Dacia, mult mai putin cunoscutul partizsn 
al şcolii averroiste pariziene, este si el vizat de 
condamnarea din 1277. Magistru al învăţământului 
parizian, scrie o serie de lucrări de logică şi gramatică 
speculativă, comentarii la texte aristotelice şi opuscule în 
care îşi exprimă propriile concepţii. Deşi au fost 
recuperate puţine din lucrările lui, ne putem totuşi face o 
idee despre filosoful danez. În 


1932, Martin Grabmann publică două opuscule25: De 
summo bono sive de vitaphilosophi şi De somniis sive de 
somnium divinatione, ambele de o valoare remarcabilă 
pentru perioada pe care o discutăm. Primul, Despre binele 
suprem sau despre viaţa filosofului, este considerat 
„manifestul cel mai radical al unui program de viaţă 
naturalist” 26, expunerea detaliată a idealului uman 
intelectual ce decurge din concepţia filosofică averroistă 
despre eternitatea lumii şi unitatea intelectului. In al 
doilea tratat, Despre vise, magistrul dă o explicaţie 
fiziologică viselor, respinge divinatia, dar admite că prin 
vise se pot afla anumite evenimente viitoare. G. Saj027 
descoperă în 1954 tratatul De aeternitate mundf8, care 
face o analiză lucidă a disputei pe problema eternității 
lumii şi dă soluţia indiferentei logice dintre filosofie şi 
credinţă. 

24. Cf. FX. Putallaz, Ruedi Imbach, op. cit., p. 173. 

25. Martin Grabmann, „Die Opuscula De summo 
bono sive de vita philosophi una De somniis des Boetius 
von Dacien”, în ADHLMA, IV, 1932, pp. 287 - 317. 

26. P Mandonnet, „Note complementaire sur Boece 
de Dacie”, RSPT, 22, 1933, p. 250. 

27. G. Sajo, Un trăite recemment decouvert de Boece 
de Dacie De mundi aeternitate, Budapesta, 1954. 

28. Tradus în Despre eternitatea lumii, pp. 125 - 169 

Deşi, sub influenţa autorităţilor religioase, în urma 
condamnărilor din 1270 şi 1277, precum şi a persecuțiilor 
ce au urmat, averroismul latin dispăruse cu totul din 
Universitatea pariziană, el reapare spre sfârşitul secolului 
al XIII-lea şi începutul secolului al XIV-lea. In acest sens, 
un foarte energic continuator al lui Siger din Brabant la 
Paris a fost Jean de Jandun. Ela avut un rol important în 
sistematizarea şi propagarea ideilor averroiste în Europa. 
Numeroasele sale scrieri au ajuns în universităţi (Padova, 
Oxford), unde au format adepţi ai averroismului. 

Al doilea loc în care averroismul latin a înflorit a fost 
Italia, mai ales la universităţile din Padova şi Bologna. 
Foarte influente au fost aici scrierile lui Jean de Jandun. 


Datorită atmosferei mai destinse, aici, averroismul s-a 
putut dezvolta până în secolul al XVI-lea29. Printre primii 
care au îmbrăţişat aceste idei se numără Pietro d'Abano, 
autorul tratatului Conciliator, acuzat ca eretic pentru 
magie si astrologie; el e continuat de Paolo Veneto, 
deschizătorul unui nou capitol al averroismului, alături de 
Nicoletto 

29 - Cf. Bruno Nardi, Saggi 
sull'aristotelismopadovano dai secolo XIV al XVI, 
Università degli studi di Padova. Centro Aristotelico, 
Firenze, 1958, pp. 443 - 455. 

Vernia, Alessandro Achillini, iar mistica averroistă îl 
influențează şi pe Pico della Mirandola. Renaşterea a găsit 
o bună susținere argumentativa în teoriile averroiste, în 
disocierea religiei de ştiinţă. Influența esențială a 
averroismului asupra gândirii europene, mai ales în ce 
priveşte domeniul politicii, s-a produs prin Dante şi 
Marsilio de Padova, creatorii averroismului politic şi ai 
punerii în circulaţie a principiului separării puterilor în 
stat. Sub influența multiplelor respingeri, averroismul din 
Italia devine un averroism „mundan” 30, adică rationalist 
şi politic. 

Din secolul al XIV-lea regăsim nuclee de gândire 
averroistă în multe din centrele universitare europene, 
inclusiv în Europa Centrală (Erfurt, Cracovia) 31. După 
Renan, stingerea averroismului coincide cu victoria certă a 
gândirii critice, experimentale asupra rațiunii scolastice si 
a logicii sale închisă în sine, dar şi cu întărirea ortodoxiei 
religioase la Veneţia şi Padova32. 

30. Jean-Paul Charnay, „Le dernier surgeon de 
l’averroisme en Occident”, în Multiple Averroes... p. 335. 

31. Cf Zdsistaw Kuksewicz, „Linfluence d'Averroes 
sur des universites en Europe Centrale”, în Multiple 
Averroes... pp. 275 - 282. 

32. Cf. Jean-Paul Charnay, op. cit., p. 336. 

3. Condamnările averroismului 

Revenind la condamnările din 1270 şi 1277, putem 
spune că ele au o deosebită semnificaţie pentru istoria 


filosofiei, certificând şi sintetizând o paradigmă de gândire 
sub multiplele sale aspecte. Pentru a înţelege mai bine 
sensul condamnărilor, trebuie să precizăm mai întâi că 
aceia pe care îi priveau erau magiştrii de la Facultatea de 
Arte din Paris; „artele” erau luate în sensul clasic, antic. În 
Evul Mediu, artele liberale reprezentau de fapt ştiinţa 
profană (trivium: gramatică, logică, retorică, si 
quadrivium: aritmetică, geometrie, astronomie, muzică), 
iar Facultatea de Arte era considerată un stadiu preparator 
pentru Facultatea de Teologie; dar ea avea să-şi câştige în 
scurt timp autonomia. Sunt momentele în care gândirea 
speculativă începe să se diferentieze Cea religioasă şi să-şi 
reclame propria poziţie, demers ce va continua timp de 
mai multe secole. 

Reacţia mediilor tradiţionale de gândire faţă de 
aceste idei a mers de la a condamna esenţial noutăţile 
arabe până la a sancţiona doar debordările. Pentru că şi-au 
permis libertăţi mai mari decât cele îngăduite, magistrii 
parizieni au trebuit să suporte intervenţiile cenzurii, care 
erau numeroase şi diverse. 

Luca Bianchi33 le împarte în trei clase: asupra 
cărţilor, asupra ideilor, asupra persoanelor. Asupra cărţilor 
se mergea de la limitarea utilizării didactice până la 
arderea tuturor exemplarelor; asupra ideilor se impuneau 
limitări didactice şi cenzuri doctrinare; oamenii erau 
intimidati, judecați si sanctionati. Adesea aceste 
condamnări erau pronunţate în grabă, aşa cum e cazul 
celei din 1277: fiecare dintre cei şaisprezece membri ai 
comisiei a fost însărcinat cu o parte din muncă, iar 
propoziţiile extrase au fost alăturate de-a valma, fără 
niciun efort de organizare34. Condamnarea de la 7 martie 
1277 era rezultatul unei anchete grăbite şi dezordonate, 
care trăda spiritul partizan al episcopului Parisului, 
Etienne Templier, şi al altor câţiva teologi, majoritatea 
franciscani; cu ocazia acestei condamnări erau vizate nu 
numai noile idei de origine arabă, ci şi o sumă de alte 
propoziţii neoplatonice, aristotelice, precum şi unele cărţi 
cu 


33. Luca Bianchi, ,Cenzure, liberté et progres 
intellectuel à l’université de Paris au XIIe siècle”, în 
ADHIMA, 63, 1996, pp. 46 - 78. 

34. Cf. F. van Steeberghen, op. cit., p. 483; şi Roland 
Hissette, Enquête sur les 219 articles condamnes a Paris 
le 7 marş 1277, Louvain, Paris, 1977, p. 318. 

tematică imorală. Documentul reprobator dă o 
imagine injustă, mult mai sumbră decât realitatea, asupra 
învăţământului de la Facultatea de Arte. Recunoscându-se 
aceste deficienţe, la doi ani după canonizarea Sfântului 
Toma, la 14 februarie 1325, episcopul Etienne de Bourret 
anulează cele 63 de teze care atingeau anumite doctrine 
tomiste. 

In ceea ce priveşte acuzaţiile propozitiilor filosofice, 
ele au ca substrat „doctrina dublului adevăr”, formulare 
tendenţioasă exprimată la începutul sylla-bus-ului din 
1277, prezentă şi la Sfântul Toma. Prin această acuzaţie, 
Étienne Templier aprecia că aver-roiştii afirmă unele 
lucruri ca adevărate potrivit filosofiei, nu şi credinţei 
catolice: quasi sunt duae contrariae veritate?? 5. Expusă 
explicit şi condamnată de Raymundus Lullus36, doctrina 
constă în afirmarea existenţei a două adevăruri: unul în 
conformitate 

35. Opiniones duccentaie undeviginti Sigeri de 
Brabantia, Boetii de Dacia aliorumque, a Stephano 
episcopo pari-siensi de consilio doctorum Sacrae 
Scripturae condem-nataie 1277, Martii, Parisiis, în Despre 
eternitatea lumii, p. 198. 

36. Cf. Raimundus Lullus, Liber reprobationis 
aliquorum errorum Averrois, în Opera latina, 1978. 

cu credința, celălalt potrivit filosofiei. Această 
caracterizare nu-şi găseşte motivaţia în niciunul din textele 
averroiştilor37, nominalizați fiind Siger din Brabant si 
Boetius din Dacia; dimpotrivă, şi ei recunosteau 
contrarietatea acestor propoziţii discutate şi îşi afirmă clar 
poziţia filosofică. Ei recunoşteau supremaţia afirmațiilor ce 
tin de credinţă şi sanctionau doar încercările unor teologi 
de a face ca aceste adevăruri să decurgă din ratiune38. În 


acelaşi timp ridică şi o problemă ce va stârni numeroase 
dispute şi va fi obiectul multor cărţi în filosofia europeană: 
în ce fel teologia poate fi ştiinţă? - şi, ca o consecinţă 
colaterală: în ce fel filosofia poate fi ştiinţă? 

Este evident că reacţia teologilor catolici era cauzată 
de ameninţarea pe care o aduceau noile idei „păgâne” la 
adresa concepţiei tradiţionale. Putem afirma că au avut 
dreptate în a se îngrijora, şi aceasta din două motive: 
explicaţiile de origine aristotelică erau mult mai simple şi 
dădeau seama de relaţiile fizice ale obiectelor într-o 
manieră organică, iar 

37. Cf. fhienne Gilson, „Boece de Dacie et la double 
verité”, în ADHLMA, 30, 1955, pp. 81 - 99. 

38. Ibidem, pp. 92 - 93 

Istoria gândirii a înclinat tot mai mult, după acest 
moment, spre naturalism si materialism, spre 
intelectualism şi spre umanism. Însă condamnările vor 
avea un dublu efect negativ asupra celor care le-au emis: 
vor mobiliza adepţii noilor idei să se asocieze în şcoli şi vor 
rupe armonia dintre credinţă şi rațiune. Din acest moment, 
partizanii explicatiilor raţionale îşi vor valoriza propriul 
sistem, ajungând să impună, printre altele, noul model 
uman: acela al intelectualului. 

II. Etica averroistă, sau modelul intelectual în epocă, 
averroismul a influenţat diversele sfere ale gândirii, de la 
concepţiile fizice şi psihologice la politică şi viaţa 
religioasă, dar impactul cel mai puternic şi mai persistent 
s-a manifestat în domeniul eticii, prin impunerea idealului 
uman intelectual. Aceasta este motivaţia unei tentative de 
analiză a unui fenomen particular, dar care a impregnat 
întreaga istorie occidentală: apariţia intelectualilor în 
secolele XIII-XIV. Semnificativ pentru acest moment nu 
este atât discursul filosofic asupra problemei de opţiune 
morală, cât faptul în sine care îi este constitutiv 
intelectualului aşa cum este: experiența gândirii. După 
cum arată şi Alain de Libera, cuvântul intel-lectualis 
aplicat unei persoane nu avea nicio semnificaţie în Evul 
Mediu39. Astăzi însă identificăm sub acest termen, pe de o 


parte, o tipologie umană, iar pe de altă parte, un grup de 
oameni bine delimitat: cel al profesioniştilor gândirii, al 
magiştrilor, litterati. Impunerea idealului moral intelectual 
filosofic era contraponderea la idealul monastic religios. 
Putem afirma, aşadar, că aceasta este cea mai puternică 
sursă a conflictului între teologi şi cei care frecventau 
Facultatea de Arte din Paris. Societatea bazată pe 
privilegiile religioase se vedea direct ameninţată de un 
model concurent, consistent şi mai permisiv. Acesta este 
unul din primele momente în care doctrina religioasă 
creştină ca etică este pusă sistematic sub semnul întrebării 
de pe o poziţie cvasineutră, aceea a gândirii gratuite. 

39. Cf. Alain de Libera, Penser au Moyen âge, pp. 9 - 
10. 

1. Originea modelului intelectual 

Deşi o noutate şocantă pentru secolul al XIII-lea, 
modelul uman intelectual are o lungă istorie, tema 
superiorității gândirii fiind prezentă încă de la presocratici 
sub forma Aoyoq-ului. Etica averroistă este legată de acest 
Adyoc, prin Aristotel: acesta este cel mai înalt scop al vieţii 
umane în filosofia Stagiritului. Încă de la începutul Eticii 
nicomabhice, Aristotel afirmă: „Orice artă şi orice 
investigaţie, ca şi orice acţiune şi orice decizie, par să 
tindă spre un anume bine...” 40; astfel, unii oameni caută 
plăcerea, alţii, onoarea, alţii, bogăția, iar alţii urmăresc o 
viaţă în contemplare. Aceste tipuri de bine căutate de 
indivizi corespund diferitelor trepte ale dezvoltării 
sufletului. Nu este vorba de un bine universal, aşa cum ar 
vrea Platon, ci de binele care se raportează la un subiect: 
binele pentru om. Acesta trebuie să fie ultim şi suficient în 
sine, ceva care doar prin sine face viaţa demnă de a fi 
aleasă. În cartea a X-a41, Aristotel pune pe această poziţie 
viaţa în contem 

40. Aristotel, Etica nicomabhică, 1094 a 1 - 18. 

41. Ibidem, 1095 b 14 - 1096 a 10. 

plare. Cea mai înaltă facultate de care dispune omul 
- şi numai el - este cea intelectivă, ca urmare, ea poate fi 
considerată un deziderat moral. 


Eticii aristotelice i se adaugă influenţa modelului 
arab, cu propriile presupoziţii cosmologice, astrologice, 
psihologice şi etice. Şi în islam, ca şi în creştinism, 
raționalismul ajungea deseori la conflicte cu credinţa, 
diferentiind două grupuri de gânditori: cei ce se ocupau cu 
falsafa şi cei care ţineau de kalâtn. În general, prin falsafa 
se înţelegea traducerea de texte şi comentarea lor, dar 
această ocupaţie avea legătură şi cu anumite dimensiuni 
profetice ale unui model moral prezent în unele religii care 
se întâlneau pe tărâmurile arabe42. Baza teoretică a 
acestui gen de acţiune stă în textele aristotelice traduse de 
arabi. Există în mod clar şi contribuţii proprii filosofiei 
arabe şi vom menţiona în acest sens un concept din 
Colligetul lui Averroes: acela de ijmă Ai. Acesta reprezintă, 
pe de o parte, totalizarea facultăţilor sufletului care 
determină facultatea mişcării spontane a anima 

42. Cf Alain de Libera, op. cit., pp. 98 - 142. 

43. Apud Simone van Riet, „Averroes et le probleme 
de l'imagination prophétique”, în Multiple Averroes... pp. 
167 - 171. 

lelor, iar pe de altă parte, calitatea profetică, 
acţiunea asupra materiei exterioare. Conform lui M.S. 
Pines44, acest concept a fost introdus datorită aspectului 
foarte diferit de cel de azi al Corpus-ului aristotelic. 
Această etică derivă în mod direct din teza unităţii 
intelectului şi din analogia dintre suflet şi cer45. In 
contextul epocii, experienţa singurătăţii nu era o temă de 
meditaţie filosofică majoră, ceea ce explică ideea 
actualizării incomplete a eului46. Dar propria activitate 
determina individuarea sufletului si, ca urmare, 
pluralitatea sufletelor. Filosofia, gândirea înseamnă deci 
autoindividuare, şi aici putem regăsi nucleul conflictului 
între concepţia tradiţională şi noile structuri de gândire. 
Divergentele legate de aspecte superficiale, uneori minore, 
legate de unele aspecte textuale sau de unele constatări de 
natură acoperă diferenţa esenţială, de paradigmă a 
gândirii. Rezolvarea conflictului va fi defavorabilă teologiei 
creştine tradiţionale, în sensul că idealul moral al 


44. Multiple Averroes... p. 171. 

45. Referitor la problema unităţii intelectului şi cea a 
analogiei dintre suflet şi cer, vezi Postfata domnului Al. 
Baumgarten la Despre unitatea intelectului, pp. 279 - 341. 

46. Cf. ibidem, pp. 340 - 341. 

comuniunii va fi înlocuit de cel al individuatiei. 
Acesta se va baza pe un sistem de principii care va lua 
forma unei etici intelectualiste. 

2. Portretul intelectualului averroist: De summo bono 
sive de vita philosophi 

Cea mai clară expunere a eticii aristotelismului 
heterodox parizian o găsim în opusculul lui Boetius din 
Dacia De summo bono sive de vita philosophi. Putem spune 
că documentul este de maximă importanţă din două 
motive: el sintetizează o paradigmă morală şi, în acelaşi 
timp, este sursă pentru numeroase discuţii în perioada în 
care a apărut. Teza sa centrală, superioritatea filosofului 
faţă de teolog şi a intelectului faţă de credinţă, este 
condamnată explicit, la 1277, în mai multe locuri47: 

1. Quod non est excellentior status quam vacare 
philosophiae. 

6. Quod nulla quaestio est disputabilisper rationem, 
quam philosophus non debeat disputare et determinare, 
quia rationes accipiuntur a rebus. |...] 

47. În unele ediții ale Condamnärilor, Boetius din 
Dacia este menționat ca Principalis assertor istorum 
articulo 

170. Quod omne bonum, quodhominipossibileest, 
consistit în virtutibus intellectualibus48. 

Tratatul a fost scris probabil în jurul anului 1270 şi 
are o formă continuă, unitară. Nimic nu indică faptul că el 
ar face parte dintr-o operă de dimensiuni mai mari. Textul 
tratatului a fost descoperit relativ târziu49 si publicat de 
Martin Grabmann în 193250. 

De la început autorul vrea să facă o distincție care va 
fi ignorată de criticii sai: el vorbeşte despre binele suprem 
care este posibil pentru om, şi nu despre Binele Absolut, 
care ar fi Dumnezeu: Non rum fuit quidam clericus Boetius 


appellatus (Paris, Nat. lat. 16533, fol. 60), cf Roland 
Hissette, op. cit., p.12. 

48. Roland Hissette, Enquête... pp. 15, 23 si 263; 
împreună cu traducerea în Despre eternitatea lumii, pp. 
201 

Şi 223. 

49** Primele date despre texte în Martin Grabmann, 
Neuaufgefundene Werke des Sigers von Brabant und 
Boetius von Dacien, Sitzungsberichte der Bayerischen 
Akademie der Wissenschaften. Philhist. Klasse, München, 
1924, pp. 24 sqq. 

50. Martin Grabmann, „Die Opuscula De summo 
bono sive de vita philosophi und De somniis des Boetius 
von Dacien”, în 1) ADHLMA, 6, 1932, pp. 287 - 317; 2) 
Mit-telalterliches Geistesleben II, Munchen, 1936, pp. 200 
- 224. 

dico summum bonum absolute...}1. După ce 
reiterează teoria ordinii graduale a facultăţilor sufletului în 
funcţie de gradul lor de complexitate, teorie aristotelică, 
de altfel 52, Boetius concluzionează că, pentru om, cea mai 
înaltă facultate este cea intelectuală. Ca urmare, binele 
suprem accesibil omului trebuie să pornească de la 
această facultate, iar pentru că este cel mai bun el este 
numit divin53. 

Magistrul danez face apoi o distincţie între două 
feluri de intelect (sau două părţi ale intelectului): 
intellectus speculativus şi intellectuspracticus. Fiecăruia 
dintre ele îi corespunde un fel de bine. Intelectul 
contemplativ îşi atinge maximul în contemplare, în timp ce 
intelectul practic se actualizează pe deplin în alegerea 
acţiunii celei mai bune54. Prin contemplare se poate 
atinge binele suprem, cunoaşterea adevărului şi desfătarea 
în el, iar prin acţiune, intelectul pune în practică acest 
bine. Fiind cel mai înalt bine pentru om, el trebuie să 
corespundă cu fericirea, care este 

51. „Nu mă refer bunul suprem în sens absolut...” 
(trad. n., p. 9). 

52. Aristotel, De anima, 413 a 22 - 27, 414 a 29 - 415 


a 12.53 - „Divinum autem în hominem vocat intellectum”. 

(trad. n., p. 11). 54. Aristotel, Politica, III, 1274 b 31 - 
1288 b 7. 

dată de la Dumnezeu. Evitarea acestui bine si 
căutarea altor delectări reprezintă deci un păcat. În timp 
ce mulţi oameni urmează patima dezordonată, unii 
studiază înţelepciunea şi caută desfătarea intelectuală. 
Pentru Boetius, aceştia trăiesc potrivit ordinii naturale. 
Deci filosoful e cel care atinge starea de beatitudine prin 
demers intelectual. El este virtuos din trei motive: 
cunoaşte viciul şi virtutea, a gustat din desfătarea maximă 
şi respinge desfătările sensibile, iar în facultatea de 
înţelegere şi contemplare nu există viciu; ideo philosophus 
estfacilius virtuosus quam alius15. 

Cunoaşterea are întotdeauna tendinţa de a se 
apropia de cauze, de ceea ce este prim în ordinea 
cognoscibilităţii şi realităţii. Ca atare, ajunge să cunoască 
cauza primă, universală şi eternă, principiul lumii, care, 
spune Boetius, este Dumnezeu. Filosoful ajunge să admire 
şi să iubească această cauză, el fiind sursa tuturor 
bunurilor, deci şi a bunurilor maxime. Iubirea filosofului 
faţă de acest bine suprem este, prin urmare, maximă. 

În final, autorul dă şi o definiţie pentru filosof: 
Philosophum autem voco omnem hominem viven-tem 
secundum rectum ordinem naturae, etqui acqui 

55. „De aceea, virtuos, mai degrabă decât alții, e 
filosoful” (trad. n., p. 27). 

sivit optimum et ultimum finem vitae humanae6ë. 
Binele suprem este reidentificat cu Dumnezeu. 

Putem observa din textul tratatului că Boetius face 
eforturi pentru a scoate în evidenţă că modelul uman 
propus de el nu se opune credinței creştine, ci caută să o 
urmeze. Însă interpretarea sensului în care e scris tratatul 
lasă loc unor discuţii. În secolele XIII-XIV, ca şi acum după 
redescoperire, gândirea autorului este considerată când 
păgână şi raţionalistă, când în deplină concordanţă cu 
credinţa. Pierre Mandonnet considera că „este 
raționalismul cel mai pur, cel mai limpede şi cel mai 


hotărât pe care îl putem întâlni. [...] Rationalismul 
Renaşterii, cu gândirea şi limbajul său diluate, nu a 
produs, după cât pot judeca, nimic comparabil” 57. 

Textul stă sub aceste două aprecieri într-o poziţie 
echidistantă şi aceasta este de fapt întreaga problemă a 
averroismului. Autorul nu neagă nici nemurirea sufletului, 
nici creaţia lumii, ci ia o altă poziţie faţă de credinţă: o 
ignoră. Această ignorare este mai 

56. „Eu numesc filosof pe orice om care trăieşte 
potrivit cu dreapta ordine a naturii şi care a atins scopul 
cel mai bun şi ultim al vieţii umane” (trad. n., p. 27). 

57. P. Mandonnet, op. cit., p. 250. 

degrabă o abstracţie a gândirii, un fel de punere 
între paranteze; ea nu aduce astfel niciun fel de atingere 
credinţei. Amenințarea resimţită de teologi vine din 
voluptatea raţiunii pe care o slăveşte şi Boetius, la fel ca 
Averroes58. Ei nu numai că fac abstracţie de credinţă, dar 
nici nu se simt nefericiti în lipsa ei. 

Că lucrurile stau aşa ne-o demonstrează studierea 
altor texte din acea perioadă. Definiţia binelui din tratatul 
lui Boetius corespunde cu cea dintr-un tratat similar ca 
temă al lui Albert cel Mare, Quaestiones de bono, unde 
marele teolog declară că toate creaturile sunt ordonate în 
raport cu un scop, iar acest scop este bun59. Este vorba 
despre acelaşi bine suprem relativ la fiinţele create, în 
particular pentru om, iar cea mai nobilă parte a omului 
este intelectul. Dar acesta este tot timpul relationat cu 
divinitatea, astfel încât importanţa lui este mult diminuată. 

58. fitienne Gilson, Filosofia Evului Mediu, 
Humanitas, Bucureşti, 1995, p. 525. 

59. Otnne creatum est ordinatum adfinem |... JFinis 
autem est bonum... 

— Albert cel Mare, Quaestiones de bono (Summa de 
bono q. 1 - 10), f. 311, 16 - 22, ed. Henricus Kiihle, Bonnae 
Sumptribus Petri Hanstein, Bonn, 1933, p. 10. 

3. Intre credinţă şi filosofie 

Dacă e să căutăm ce înseamnă acest adevărat cult al 
raţiunii pe care îl practică Boetius din Dacia în tratatul 


său, vom face apel la Siger din Brabant, ale cărui texte, 
mai numeroase, ne pun în faţa unui lucru curios60. Acest 
cult al raţiunii era de fapt un cult al tradiţiei filosofice; în 
ambiția de a face filosofie nu era pe primul-plan ambiția de 
a revoluţiona domeniul filosofiei, ci mai degrabă de a căuta 
ce gândesc filosofii relativ la o anumită problemă: 
quaerendo intentionem philosophorum in hoc magis quam 
veritatem, cum philosophice procedamu-l. Acest fapt îşi 
are explicaţia în marea afluenţă de texte valoroase prin 
traducerile din acea perioadă, ceea ce determina studiul 
lor într-un ritm alert, concurent unor creaţii proprii. 

Dar, după cum s-a mai spus, asumarea acestor poziţii 
genera uneori contradicții cu doctrina reli 

60 F. van Steenberghen, op. cit., p. 383. 

61. „Chestionând intenţiile filosofilor în această e 
problemă mai mare decât e alte adevăruri, cum să 
procedăm în mod înţelept (filosofic)” - Siger din Brabant, 
De anima intellectiva, c. VII, ed. Mandonnet, p. 164. 

gioasă. Chiar Albert cel Mare o spune: Theologica 
autem non conveniunt cum philosophicis în principii-2. 
Pentru Sfântul Toma, teologia trebuie să călăuzească 
filosofia, iar când aceasta din urmă ajunge la afirmaţii 
contrare credinţei, trebuie să le reformuleze. Pentru a 
evita conflictele, Facultatea de Arte a Universităţii 
pariziene adoptă, la 1 aprilie 1272, un nou statut63. Acesta 
este mai degrabă o formulă diplomatică prin care se 
interzice abordarea temelor pur teologice cu mijloacele 
raţiunii naturale (de exemplu: Trinitatea, întruparea etc). 
În tratatul De mundi actemitată*, Boetius din Dacia susţine 
autonomia filosofiei faţă de teologie. Pentru Paul 
Wilpert65, problema eternității lumii este doar o 
exemplificare a relaţiei dintre credinţă şi rațiune care 
demonstrează că între ele nu există contradicţie. Această 
demonstraţie se bazează, pe de o parte, pe diferenţa 

62. Albertus Magnus, Comentarium în 
Metaphysicam, XI, tr. 3 c. 7.63 - Edward Grant, A Source 
Book... pp. 44 - 45. 

64. Trad. În Despre eternitatea lumii, pp. 125 - 169. 


65. Paul Wilpert, „Boethius von Dacien - Die 
autonomie des Philosophen”, în Beiträge zum 
Berufsbewusstsein des mittelalterlichen Menschen 
(Miscellanea Medievalia), Berlin, 1964, p. 138. 

dintre căile de a găsi adevărul - credinţa prin 
revelaţie, cunoaşterea prin rațiune -, iar pe de altă parte, 
pe ideea că interogatia asupra fiecărui domeniu trebuie să 
vină din interiorul domeniului, şi nu din alt domeniu. Fiind 
date surse diferite şi modalităţi de argumentare diferite, 
rezultatele pot fi contradictorii. Filosoful este în acelaşi 
timp subiect cunoscător şi creştin, un reprezentant al 
ştiinţei înfiinţate de raţiunea naturală care vede pericolul 
credinţei fără rațiune. Luând distanţă, el decide să 
vorbească secundum philosophos fără a prejudicia 
adevărurile credinței. 

4. Idealul nobletei: magnanimitas 

Ca filosof si doar ca filosof, Siger din Brabant n-ar fi 
abordat o temă cum este aceea a nobletei si umilintei dacă 
un text din Aristotel nu i-ar fi dat ocazia. Este vorba de 
uyaAOipuxia din Etica nicomahicâ66, termen tradus în 
latină prin magnanimitas. La Aristotel, UEyoAotyuxice este 
o virtute, dar nu are un domeniu strict precum celelalte 
virtuți, ci apare ca o virtute cvasiglobală, manifestată în 
toate celelalte 

66. Aristotel, Etica nicomahicd, 1123 a 34 - 1125 a 
35: 

virtuți ca o conştiinţă a virtuţii. Oamenii care au 
această virtute se deosebesc de ceilalți prin ţinută si 
comportament. 

Dificultatea acceptării ei ca virtute devenise deja 
clasică, fiind comentată si de Sfântul Albert si de Sfântul 
Toma: dacă noblețea este o virtute, aşa cum zice Aristotel, 
atunci umilința mai poate fi virtute? - şi invers: dacă 
umilința este o virtute, aşa cum spun teologii, atunci 
noblețea mai poate fi virtute? Aceştia doi rezolvaseră 
problema ca nişte teologi, evitând planul rationa167. 

In prima dintre Quaestiones morales, Siger 
abordează această temă si, apelând la textele aristotelice, 


arată că virtutea trebuie să fie o dispoziţie maximă a celor 
perfecţi, iar umilinţa este a celor imperfecti68. Căutarea 
măreției, magnanimitas, este idealul oamenilor, care 
doresc onoarea. lată deci că avem de-a 

67. Cf. R.-A. Gauthier”, L Aristotelisme integral: 
redecou-verte de 1 aristocratisme aristotelicien”, în 
Magnani-mite, l'ideal de la grandeur dans la philosophie 
paienne et dans la théologie chrétienne, Librairie 
Philosophique J. Vrin, Paris, 1951, p. 471. 

68. Siger de Brabant, Quaestiones morales, cu. 1, 
obi. 2, în Ucrits de logique, de morale et de physique, 
edition critique Bernardo Bazân, Louvrain, Paris, 1974, p. 
98. 

face cu două feluri de virtuţi: o mare virtute pentru 
oamenii mari şi una mică pentru oamenii mici69. 
Necesitatea admiterii ambelor virtuţi vine din faptul că 
oamenii nu sunt toţi la fel de puternici - pentru unii, 
căutarea măreției sufleteşti poate fi o speranţă, iar pentru 
alţii, o disperare. 

Pentru intelectualul secolului al XIII-lea, 
magnanimitas este o virtute dătătoare de iniţiativă, o 
pasiune însetată de a spera. Ea reprezintă spiritualitatea 
laică a intelectualului care, refuzând modelul monastic, îl 
caută pe Dumnezeu indirect, prin mijlocirea omului şi a 
lumii. 

Redescoperirea aristocratismului aristotelic va avea 
un ecou îndelungat. La Dante, viaţa în conformitate cu 
intelectul devine scopul oricărei societăţi umane70. 
Meister Eckhart va renunţa la umilinţa care îi cere lui 
Dumnezeu să se încline71l. Magnanimitas la Eckhart este 
grandoarea sufletului gol de orice lucru creat, noblețea 
detaşării totale; literalmente, este măreţia 

69. Cf. R.-A. Gauthier, op. cit., p. 480. 

70. Dante, De monarchia, I, 3, 1. 

71. Cf. Meister Eckhart, Cetăţuia din suflet, Predica 
15, trad. de Sebastiân Maxim, Editura Polirom, laşi, 2003; 
Alain de Libera, Albert le Grand et la philosophie, Librairie 
philosophique J. Vrin, Paris, 1990, pp. 283 - 284. 


vidului care, în puritatea sa absolută, îi face locul 
natural lui Dumnezeu 72. 

5. Intelectualii 

Referitor la secolul al XIII-lea, trebuie spus că latura 
teoretică a acestui principiu moral a fost susţinută pe 
partea practică de un număr de indivizi care profesau 
acest stil de viaţă. 

În urma ascensiunii oraşelor, cetăţenii cu preocupări 
identice sau apropiate se organizau în bresle si 
corporatii/3. Universitarii se constituiau, la rândul lor, 
într-o corporație, fiind numiţi clerici, la începutul secolului 
fiind supuşi episcopului, pentru ca mai apoi să-şi câştige 
independenţa. La separarea de domeniul ecleziastic, ei îşi 
iau numele de filosofi, după cum era numit Aristotel în 
comentariile arabe şi latine74. Folo 

72. Meister Eckhart, Sermopaschalis, § 7, Sturiese, p. 
140, 13 - 14. 

73 - Jacques Le Goff, Intelectualii în Evul Mediu, 
trad. N. Ghimperteanu, Editura Meridiane, Bucureşti, 
1994, pp. 80 - 133. 

74. După cum se ştie, numele lui Aristotel era deseori 
înlocuit cu Filosoful (cu majusculă), în timp ce 
Comentatorul era Averroes. 

sirea comună a numelui de/z/osq/ pentru intelectuali 
începe cu textele averroiştilor în care era descris, 
devenind „cel mai riguros ideal al intelectualului” 75. 
Această corporație universitară îşi câştigă pe rând 
independenţa faţă de puterea ecleziastică şi de cea laică, 
construindu-şi o identitate proprie, deseori diferită de la o 
universitate la alta, mai ales în privinţa sistemului de 
cursuri şi de examinare. Cursurile erau constituite în 
principal din studii şi comentarii la texte. Periodic se 
organizau dispute, la care luau parte toţi studenţii. Dincolo 
de specificaţiile universitare, cei ce făceau parte din clasa 
universitarilor, studenţi şi profesori, aderau la o tradiţie 
care includea divertismente colective ca petrecerile de 
doctorat şi ceremonialele de admitere. 

Dificilul echilibru dintre credinţă şi rațiune cu care se 


confruntau intelectualii averroisti este dublat de atacurile 
antiaristotelice în sprijinul teologiei ale lui Albert cel Mare 
şi Toma d'Aquino şi de respingerea totală a lui Aristotel de 
către augustinism. Chiar dacă demersurile lor raţionale 
erau făcute în numele unei spiritualităţi creştine, ele nu 
erau acceptate de autorităţile religioase. 

75. ]. Le Goff, op. cit., p. 130. 

Intelectualul, în acelaşi timp savant şi profesor, este 
doar un aspect al gândirii medievale, un tip printre alte 
tipuri în căutarea aceleiaşi experienţe: aceea a reflectiei 
libere. 

III. Divinatia prin vise 

Problema viselor, datorită caracterului lor ascuns, 
fantastic, uneori inexplicabil, a fascinat mai toate 
curentele de gândire. Analiza unei asemenea explicaţii 
relativă la originea şi funcţia viselor poate da seamă de 
concepţia despre suflet, despre om, chiar şi despre lume 
într-o anumită măsură. Cel mai profund aspect al acestei 
problematici îl constituie relaţia dintre vise şi realitate. 

<f Dacă putem face o clasificare, putem distinge, 
între concepţiile despre vise, unele cu caracter mistic şi 
unele bazate pe o explicaţie, raţională. În centrul celor 
două paradigme pot fi puse cele două surse mari pentru 
filosofia europeană: Platon şi Aristotel. La Platon, visele 
sunt de natură profetică şi de inspiraţie divină. Prin ele, 
partea raţională a sufletului - Aoyicmxov - îşi comunică 
gândurile transformate în imagini vizuale76. Acestea îşi au 
originea în ficat, de unde aceste imagini dau naştere 
viselor şi care explică totodată practicarea divinatiei prin 
examinarea ficatilor animalelor. Aristotel elaborează în 
tratatele De insomniis şi De divinationeper somnum o 
teorie integral fiziologică asupra viselor şi neagă explicit 
originea lor divină, deşi admite natura lor ocazional 
profetică. Adoptarea aproape fără rezerve a filosofiei 
aristotelice de către averroiştii latini duce la acceptarea 
integrală a teoriei despre vise. Aceasta este acum 
confruntată cu varianta concurentă a explicaţiei viselor, 
cea mistic-religioasă a teologiei creştine. 


1. Boetius din Dacia - De somniis 

Tratatul filosofului danez are la bază micul tratat din 

Parva naturalia dedicat divinatiei, De divinatione per 
somnum! 1. Tratatul are structura unei quaestio în care 
argumentele joacă un rol slab, iar uneori rămân fără 
răspuns. La acesta se adaugă la final un dubium. 
Caracterul integral al textului e evident din conţinutul lui, 
dar ne putem întreba dacă el nu face 

76. Platon, Timaios, 7 la-72 b. 

77. Aristotel, De divinatione per somnum, 462 b-464 
b. 

parte dintr-o serie de tratate dedicate problemei 
viselor. Motivația acestei îndoieli o constituie formularea 
primo quaero pe care o foloseşte autorul. Faptul că nu s-a 
mai descoperit niciun text pe problema viselor care să-i 
aparţină lui Boetius ne dă de înţeles că acest primo quaero 
e doar o formulă de exprimare. 

Textul a fost regăsit şi publicat pentru prima dată de 
către Martin Grabmann în 1932, alături de De summo 
bon078. Nu se poate fixa cu exactitate data redactării, dar 
puţinele informaţii pe care le avem converg spre anul 
127079. 

Boetius e întrebat de către quidam homines 
contemplativi dacă prin vise se poate cunoaşte viitorul si 
cum se explică existenţa viselor. Răspunzând, autorul 
caută să dea viselor o explicație psihofiziologică, 
inspirându-se din ideile peripatetice şi medicale ale 
timpului. 

Structura tratatului este tipică: începe cu o 
introducere, apoi este expusă quaestio, după care urmează 

78. Martin Grabmann, „Die Opuscula De summo 
bono sive de vita philosophi und De somniis des Boetius 
von Dacien, în ADHLMA, IV, 1932, pp. 287 - 317. 

79. Cf. Boethii Daci, De summo bono, De somniis, ed. 
N.G. Green-Pedersen, 1976, p. LX. 

argumentele; este expus apoi corpus quaestionis 
(răspunsul) si se încheie cu dubium. 

La început, Boetius reia ideile din De summo bono 


referitoare la binele suprem accesibil omului, care este 
contemplarea săvârşită de filosof. Apoi urmează punerea 
problemei, quaestio: substituindu-se filosofului ideal, adică 
identificându-se cu el, autorul caută să răspundă prin 
mijloace raţionale celorlalţi intelectuali care îşi pun 
problema dacă e posibilă o ştiinţă a viselor sau dacă prin 
ele se poate afla viitorul. El expune în continuare 
argumentele şi prima dată sunt prezentate motivele pentru 
care aceste lucruri nu sunt posibile: 1) pentru că judecätile 
din vise nu sunt nici certe, nici probabile, ele nu pot fi 
obiectul unei ştiinţe; 2) pentru că visele nu sunt raportate 
la lucrurile reale sau la cele viitoare, ele nu pot conduce la 
cunoaşterea întâmplărilor viitoare; 3) pentru că orice 
cunoaştere provine sau din învăţare sau din descoperire, 
iar visele nu intră în aceste două categorii, deci 
cunoaşterea prin vise nu e posibilă. Argumentul în 
favoarea cercetării problemei este acela că totuşi aproape 
toţi oamenii au avut experienţa unui vis care priveşte 
viitorul. 

Presupunând că ştiinţa viselor e posibilă şi că prin 
divinatie se pot cunoaşte evenimentele viitoare, se intră în 
corpus quaestionis. Se împart visele în trei clase: 1) 
accidentia nullum ordinem ad eventum futurorum - 
coincidente care nu creează o legătură între vise si 
întâmplările viitoare; 2) causa futurorum - vise care sunt. 
cauza evenimentelor viitoare, cum ar fi inspiraţia în vis 
care face ca persoana care a visat să acționeze după ce se 
trezeşte tinând cont de ce a visat; 3) signa futurorum - 
semne ale întâmplărilor viitoare. Acestea din urmă pot fi: 
1) ex causa exteriori - cauzate din exterior, de exemplu, de 
o anumită conjunctură astrală80; 2) ex parte nostra - din 
interiorul nostru. Cele din interiorul nostru pot fi: 1) ex 
parte corporiscare provin din corpul nostru în urma unei 
afecţiuni sau suferinţe; 2) ex parte animae - care provin 
din afecțiunile sufletului, cum ar fi frica sau dragostea. 

— Acestea toate dau seama de evenimente prezente 
şi viitoare, dar nu au un sens fatalist. Dacă se acţionează 
prompt, evenimentele  semnificate prin vis pot fi 


împiedicate, cum se poate întâmpla în cazul unor afecţiuni 
fizice: bolnavului i se arată prin vis 

80. Aceasta este o consecinţă a analogiei dintre 
intelectul uman şi cer şi a problemei cerului ca mediator 
inteligibil. 

semnele unei afecţiuni de care nu ştie, iar un medic 
bun care cunoaşte aceste semne poate lua măsuri la timp, 
înainte de agravarea situaţiei. 

In final, un dubium - de ce copiii nu au vise? Este 
aceeaşi problemă pe care şi-o pune şi Aristotel în De 
insomnii? 1 şi care rămâne doar parţial rezolvată prin 
argumente fiziologice referitoare la diferenţele de nutriţie. 

2. Cauzele viselor 

Boetius determină două surse pentru vise, pentru al 
căror nume transliterează termenii aristotelici: (pdv 
Taauct-phantasma şi e iSoaov - idolum. Phan-tasma 
reprezintă imaginea receptată în stare de veghe şi 
conservată în suflet care generează în primul rând visele 
accidentale. Idolum este acea imagine pe care o formează 
în noi facultatea de imaginare - virtus imaginativa - şi în 
care se reflectă intelectul. Felul în care iau naştere 
imaginile din vise, din phantasma şi idolum, se 
conformează cerintei de a da fenomenelor naturale 
explicaţii raţionale în concordanţă cu opiniile filosofilor 
consacraţi. Dar, mai 

81. Aristotel, De insomniis, 462 b. 

mult, elitismul intelectual începe să ironizeze fin 
corporatismul religios. Când vorbeşte de visele cu cauze 
biologice care produc degajări de influxuri terestre 
întunecate, Boetius spune, ironic, că tune somniat 
dormiens se videre monachos nigros, et quidam fatui 
expergefacti iurant se în dormiendo vidisse diaboloi2. 

După cum afirma si în De summo bono, Boetius nu 
respinge posibilitatea unor acte divine. De aceea afirmă: 
non tamen nego quin angelus vei diabolus possint 
dormienti vei infirmo secundum veritatem apparere divina 
voluntate.83 Aceasta este o respingere explicită a acuzatiei 
că profesează doctrina dublului adevăr. 


Este evident cà lucrarea lui Boetius din Dacia nu se 
impune prin modul în care este rezolvată problema» 
divinatiei prin vise şi a genezei viselor, ci mai degrabă prin 
metoda demonstraţiei şi prin asump 

82. „... atunci cel care doarme visează că vede 
monahi negri şi cei care au fost amăgiţi jură, când se 
trezesc, că în timpul somnului văzuseră diavoli” (trad. n., 
p. 63). 

83”. - totuşi nu neg că, din voinţă divină, un înger 
sau un diavol poate să apară într-adevăr celui ce doarme 
sau bolnavului” (trad. n., p. 63). 

tiile de ordin filosofic şi moral care reprezentau o 
întoarcere radicală de la explicaţiile religioase la analizele 
raţionale. Scoaterea în evidenţă a superiorității demersului 
intelectual este dublă: 1) în spatele pretextului oferit de 
problema viselor se prezintă implicit sau explicit noul 
model uman; 2) textul în sine este rezultatul unui astfel de 
demers în care figura lui Boetius din Dacia are tendinţa să 
se suprapună cu cea a filosofului ideal. 

Filosofia secolului al XIII-lea a fost marcată de unul 
dintre momentele de glorie ale revenirii lui Aristotel în 
cultura occidentală, în principal datorită numeroaselor 
traduceri din greacă sau arabă care au circulat la vremea 
respectivă. Apogeul aristotelismului a generat o serie de 
dispute ce au angajat orientări de gândire concurente. 
Dintre acestea, cel mai puţin cunoscut este „averroismul 
latin” (sau ,aristotelismul heterodox”), printre ai cărui 
protagonişti se numără şi Boetius din Dacia, unul dintre 
maeştrii formaţiei spirituale a lui Dante Alighieri. 

Între puţinele lucrări care s-au păstrat de la filosoful 
danez se numără şi tratatele incluse în acest volum, două 
exegeze aristotelice apărute în contextul mişcării 
aristotelico-averroiste din mediul universitar parizian al 
anilor 1268 - 1272. Prima, De summo bono sive de vita 
philosophi, dezbate modelul etic intelectual aşa cum apare 
el în Etica nicomabhică, redeschizând discuţia asupra 
idealului moral laic în filosofia medievală. lar a doua 
lucrare, De somniis, reia tratatul aristotelic De divinatione 
per somnum, pentru a aborda în mod naturalist problema 
determinării viitorului prin vise, demersul intelectual făcut 
din perspectiva noului ideal moral ducând la o concluzie 
pur raţională. 

